title: Luettelo One Piecen sivuhahmoista

text: Hänen nimensä on muutettu Nebraksi englannin animeversiossa ja sukunimi Nefeltariksi. Nefertari oli usein kuningattarille ja prinsessoille annettu nimi, joka tarkoittaa "kaikkein kauneinta". Eiichiro Oda sanoi, ettei tiennyt nimetessään Cobraa ja Viviä, mitä Nefertari tarkoittaa. Nico Olvia (ニコ・オルビア Niko Orubia) oli Nico Robinin äiti. Hän oli Ohara-saaren arkeologi, joka työskenteli yhdessä muiden "Tiedon puun" oppilaiden kanssa poneglyfejen tulkitsemisessa. Olvian tiedot kuitenkin koituivat kuolemaksi. Neljä vuotta ennen Gol D. Rogerin kuolemaa, hän jätti kaksi vuotiaan tyttärensä Robinin Oharaan lähtien itse 33 muun oppilaan kanssa. Merivoimat tappoivat heidät ja ottivat Olvian vangiksi. Lopulta hän karkasi Jaguar D. Saulin avustuksella, joka ei pitänyt siitä, että Merivoimat rankaisevat siitä, että ihmiset lukevat poneglyfejä. Saul ja Olvia palasivat Oharaan, mutta Maailman hallitus tiesi jo opiskelijoiden tukikohdan Oharaksi. He lähettivät salaiset CP9:n poliisit Oharaan.


title: Luettelo One Piecen sivuhahmoista

text: Olvia ehtii ennen hyökkäystä saapua Tiedon puuhun varoittamaan muita opiskelijoita tulevasta vaarasta. CP9:n sen aikainen johtaja Spandine saapui muiden CP9:n jäsenten kanssa saarelle ja vangitsi opiskelijat. Samalla Olvia näki hänen tyttärensä. Hän sanoi Robinille, ettei ollut hänen äitinsä pitääkseen tämän turvassa, mutta lopulta paljasti tyttärelleen olevansa äiti. Halauksen jälkeen Olvia käski Saulin viedä Robin pois saarelta Buster Call hyökkäyksen käynnistyttyä. Tämän jälkeen hän jäi Cloverin ja muiden opiskelijoiden kanssa heittelemään kirjoja veteen, jotta ne eivät palaisi poroksi ja tulevaisuuden ihmiset löytäisivät ne ja tietäisivät mitä todella tapahtui. Opiskelijat jäivät Tiedon puuhun ja todennäköisesti kaikki kuolivat. Olvia harmitteli sitä, ettei jättänyt tyttärelleen äidillistä hyvästiä.


title: Luettelo One Piecen sivuhahmoista

text: Nico Olvian ääninäyttelijä on sama kuin 28-vuotiaan Nico Robinin. Japanilaisen faniäänestyksen mukaan Olvia on 44 suosituin One Piece hahmo.Nojiko on Namin isosisko (he eivät ole verisukulaisia, mutta ovat molemmat varttuneet Bellemeren hoivissa). Hän on yksi päähenkilöistä Arlong osan aikana. Nojiko mm. paljasti Olkihatuille Namin menneisyyden ja pelasti Genzoon kanssa Luffyn hukkumiselta. Oikeassa kädessä hänellä on tatuointi joka jatkuu kaulan alle. Tämän hän teki siksi, ettei Namista tuntuisi niin pahalta kun tällä on Arlong-merirosvojen tunnus oikeassa kädessään. Häntä ammuttiin selkään kun hän yritti estellä Namia hyökkäämästä eversti Nezumin kimppuun joka aikoi takavarikoida Namin ryöstämät rahat. Nojiko kuitenkin selvisi. Mangassa hän lahjoitti Namille rannerenkaansa. Viimeksi hänet nähtiin katsomassa Namin kiinniottopalkkiota, ja oli iloinen, että Nami oli tyytyväisen näköinen kuvassaan.Demoni Oars (オーズ) on 900:s zombie, jonka Hogback oli luonnut. Hän oli jättimäinen hirviö joka oli riehunut ympäri maailmaa. Gecko Moria käytti tätä hirviötä Luffyn varjon kotina Thriller Barkissa. Hän on Oars juniorin esi-isä. Kun Gecko Moria pisti Luffyn varjon Oarsin sisään, ensimmäiseksi hän huusi tarvitsevansa lihaa. Sen jälkeen hän pyysi Sanjia tekemään ruokaa, unohtaen lopulta Sanji oli. Oars kuoli Chopperin päätelmien mukaan 500 vuotta sitten hypotermiaan, koska tämä oli alasti jossain todella kylmässä paikassa.Conisin isä ja lahjakas keksijä, joka korjasi Namin aallokin. Pagayan luultiin kuolleen kun Ener lähetti tuomion hänen ja auttamansa jumalkaartin jäsenen ylle, joka kertoi Pagayalle ja Conisille Enerin suunnitelmasta tuhota Skypiea. Myöhemmin hän kuitenkin palasi ja oli terve. Hän auttoi Conisin kanssa Olkihattuja pakenemaan Valkobaratteja, koska Olkihatut eivät olleet maksaneet saarelle rantautumismaksua ja olivat siksi rikollisia. Pagayalla on tapa pyytää kaikesta anteeksi. Pandamies on Eiichiro Odan vitsihahmo jolla on lihaksikkaan miehen vartalo ja pandan kasvot (ei ole vielä kerrottu onko se naamari vai ei). Oda piilottaa usein Pandamiehen esimerkiksi suuren väkijoukon sekaan, ja lukijat voivat yrittää löytää Pandamiestä.


title: Luettelo One Piecen sivuhahmoista

text: Pandamies luotiin alun perin Kinnikuman sarjaa varten. Hän on kotoisin Tiibetistä ja iältään tuntematon. 200 cm pitkä ja 122 kiloa painava. Hänen voimatasonsa on 3 300 000 ollessaan syömättä bambuja ja syötyään bambuja hänen voimatasonsa on 3 300 000. Kun hänet hylättiin pienenä, pandat kasvattivat hänet. Kun ihmiset haukkuivat häntä lehdenpurijaksi, päätti Pandamies kasvaa voimakkaaksi.


title: Luettelo One Piecen sivuhahmoista

text: Eiichiro Odan mukaan Pandamiehen lähettyvillä hiippaileva hahmo on Tomaatti-gangsteri, joka on verojenperijä ja jahtaa Pandamiestä saadakseen tältä maksun veroista. Siksi Pandamies piileskelee ympäri One Piece maailmaa Tomaatti-gangsteri perässään.


title: Luettelo One Piecen sivuhahmoista

text: Japanilaisen faniäänestyksen mukaan Pandamies on 31 suosituin One Piece hahmo.


title: Luettelo One Piecen sivuhahmoista

text: Pandamies esiintyy myös One Piece Grand Battle pelissä, jossa hän piileskelee taustalla, joskus useammassa paikassa kuin yhdessä. Viidessä One Piece pelissä Pandamies on lukittavana hahmona. Grand Battle -pelissä hänellä on oma tarinamoodi, jossa lopuksi hän taistelee Luffyä vastaan. Jos taistelu päättyy tasapeliin, Luffy ehdottaa Pandamiestä liittymään joukkoonsa. Pandamiehen näytettiin olevan kiinnostunut asiasta, mutta lopulta päätti pysyä vihollisena. One Piece: Pirate Carnival pelissä hän ilmestyy molemmissa minipeleissä ja on kapteeni Kapteeni kapteenipelissä.


title: Luettelo One Piecen sivuhahmoista

text: Hän on myös lukittavissa pelissä nimeltä "Ultimate Muscle: Legends vs New Generation", kun kaikki muut hahmot on lukittu.Pati on yksi Baratie-ravintolan kokeista, joka ei aina tule toimeen Sanjin kanssa. Hän ja Carne auttoivat suojelemaan Baratie-ravintolaa Don Kriegin hyökkäykseltä. Patin yllättävä puoli paljastui kun hän auttoi Carnen kanssa myrkyttynyttä Giniä.


title: Luettelo One Piecen sivuhahmoista

text: Kuten Franky, Pati muistuttaa ruumiinrakenteeltaan etäisesti Kippari-Kallea enimmäkseen käsistään. Pati pitää asiakkaita kuninkaina. He jotka maksavat saavat hyvän palvelun, mutta ne jotka eivät maksa eivät ole myöskään asiakkaita Patin silmissä ja saavat kuonoonsa. Pati solvaa asiakkaita tietämättään kun hän puhuu heille.


title: Luettelo One Piecen sivuhahmoista

text: Pati auttaa Zeffiä One Piece Grand Adventure -pelissä.


title: Luettelo One Piecen sivuhahmoista

text: SBS/TLK-kysymysnurkan mukaan Patin nimi tulee ranskalaisesta sanasta "Patisserie" (sokerileivos). Pel (ペル Peru) on toinen Alabastan armeijan komentajista, ja vahvin taistelija Alabastassa. Hän on syönyt lintulintumarjan, mallia haukka (Tori Tori no Mi, Model: Falcon). Pirunmarjavoimillaan hän pystyy muuttumaan haukaksi, tai haukan ja ihmisen hybridiksi. Lintuvoimiensa vuoksi hänestä on kutsumanimi "suojelija haukka Pel". Marja on yksi viidestä tunnetusta lentokyvyn antavista marjoista (lukijoille ei ole vielä selvillä mitkä neljä muuta ovat).


title: Luettelo One Piecen sivuhahmoista

text: Hän taistelee Miss All Sundaytä aka Nico Robinia vastaan, mutta häviää helposti. Taistelun jälkeen hän vei Luffyn muiden luokse Alubarnaan, Alabastan pääkaupunkiin jossa sota käytäisiin. Ajan kuluessa paljastuu, että Sir Crocodile on piilottanut Alubarnaan pommin joka räjäytettäisiin keskellä aukiota, josta seuraisi tuhoisia vaikutuksia. Olkihatut ja Vivi onnistuvat löytämään pommin, mutta se oli ajastettu, joten mitään ei ollut enää tehtävissä. Pel kuitenkin saapui paikalle, ja otti pommin mukanaan taivaalle ja räjähti sen mukana. Hän ei kuitenkaan kuollut vaan toivuttuaan lääkärin luona hän palasi Alubarnaan ja huomasi hautakivensä (hautakiveä mangassa ei näytetty). Pel nähtiin uudemman kerran kun Coozan setä ja Gedatsu avasivat kylpylän.


title: Luettelo One Piecen sivuhahmoista

text: Pel nähtiin viimeksi luvussa 440 ja jaksossa 324 järkyttyen nähdessään Nico Robinin olevan yksi Olkihatuista. Hän yllättyi toistamiseen kun Vivi ei ollut ollenkaan ihmeissään.


title: Luettelo One Piecen sivuhahmoista

text: Japanilaisen faniäänestyksen mukaan Pel on 27 suosituin One Piece hahmo.Pelona (tai Perona (ペローナ)) on tyttö, johon olkihatut törmäsivät ensimmäisen kerran Thriller Barkissa. Pelona on yksi Gekko Morian kätyreistä. Hän pukeutuu gootti/lolita tyyliseen asuun johon kuuluu valkoista, mustaa ja kirkkaanpunaista. Pelona on itsevarma persoona, joka tykkää söpöistä asioista ja inhoaa käskyttämistä. Pelona on syönyt holo-holo-marjan, mikä antaa hänelle kyvyn tuottaa negatiivisia-aaveita kehossaan ja usuttaa ne jonkun kimppuun. Aavet aiheuttavat uhriinsa negatiivisen tunnetilan (masennusta). Pelona pystyy myös lentämään ja läpäisemään esteet koskettamatta niitä. Pelonan ainoa vihollinen näyttäisi olevan Usopp, koska tämä oli ainoa joka pystyi taistelemaan häntä vastaa. Myöhemmin, olkihattujen vielä ollessa Thriller Barkissa, kaapparilordi Bartholomew Kuma ilmestyy Pelonan eteen yrittäen kysyä tältä olkihatuista. Kun Pelona osoittautuukin hankalaksi, Kuma päättää lähettää hänet toiselle saarelle. Ennen lähtöä Kuma kysyy Pelonalta minne tämä haluaisi matkustaa. Pelonaa ehtii mainita pimeän ja kolkon paikan, jossa hän voisi hyräillä synkkiä loitsuja, ennen kuin kuma läimäyttää häntä kädellään ja Pelona katoaa. Myöhemmin, Pelonan saavuttua synkälle saarelle, jossa on vanha linna, hän tajuaa, ettei siellä ole palvelijoita tai söpöjä eläimiä. Tämä saa Pelonan vihaiseksi. Hän alkaa nyyhkyttää ja ikävöidä Moriaa. Yhtäkkiä Pelona kuulee räjähdyksen metsässä ja menee katsomaan mistä on kyse. Hänelle selviää, että Kuma on lähettänyt myös Zoron saarelle. (Zoro tuli saarelle paljon Pelonaa myöhemmin) Maassa makaava Zoro on lähes puolikuollut, joten Pelona päättä auttaa häntä. Pelona sitoo Zoron siteisiin lähes "muumiomaiseen" tapaan, mikä osoittaa hänen huonot lääkärilliset taitonsa. Kun Zoro myöhemmin herää saaren linnasta ja kysyy Pelonalta, missä hänen katanansa ovat, Perona ei suostu kertomaan, koska pelkää Zoron iskevän niillä häntä. Myöhemmin Pelona kuitenkin alkaa vakuuttua siitä, ettei Zoro vahingoita häntä ja luovuttaa katanat takaisin. Myöhemmin paljastuu myös, että saarella oleva linna on Dracule Mihawkin maailman parhaan miekkamestarin koti.Shell kaupungissa asuva tyttö, joka yritti auttaa Zoroa tarjoamalla hänelle itseleipomiaan onigirejä (4Kids versiossa hän tarjosi keksejä), mutta Zoro käski tätä lähteä pois. Samalla Helmeppo tuli paikalle ja maistoi yhtä onigiriä, mutta heitti kaikki onigirit maahan ja murskasi ne jalallaan sanoen niiden olevan makeita, vaikka niiden pitäisi olla suolaisia (4Kids versiossa kekseissä oli munankuoren palasia joukossa). Helmeppo käski Merivoimien sotilaan heittää tyttö aidan yli, mutta Luffy sai Rikan kiinni ennen putoamista.


title: Luettelo One Piecen sivuhahmoista

text: Syy miksi Zoro joutui vangiksi oli se, että hän suojeli Rikaa Helmepolta ja tämän villikoiralta.


title: Luettelo One Piecen sivuhahmoista

text: Rikasta tuli Cobbyn ja Helmeppon ystäviä heidän jäädessä saarelle kouluttautumaan Merivoimien sotilaiksi, ja oli harmissaan kun he lähtivät lopulta lippueamiraali Garpin mukaan päämajalle.


title: Luettelo One Piecen sivuhahmoista

text: Hän esiintyi viimeksi kuudennessa One Piece spesiaalissa (jakso 303) Usopp merirosvojen ystävänä.Ripsi (jap. マツゲ, Matsuge, eng. Eyelashes) on kameli, joka auttoi Olkihattuja Alabastan aavikolta lähtien koko Alabasta tarinan ajan. Hän ei anna kuin naisten matkustaa selässään, kuten esimerkiksi Nami ja Vivi. Ripsi ei ole kamelin alkuperäinen nimi, vaan Nami itse nimesi kamelin Ripseksi. Vain naisten kyytiin päästäminen ja Ripsen eleet tietyissä tilanteissa naisten seuroissa osoittaa, että hän on perverssi. Ripsi auttoi Viviä Olkihattujen kanssa pukeutumalla valkoiseen kaapuun muiden kanssa ja matkustaen vauhtisorsan päällä hämätäkseen Baroque Worksia. Ripsistä tuli Usoppin pari taistelussa Baroque Worksia vastaan, mutta parit vaihtuivat Mr. 2 Bon Clayn lähtiessä jahtaamaan Viviä. Alabasta osan lopuksi, Ripsi sai Vivin käskystä erikoiskohtelua ja Ripsi sai liittyä vauhtisorsiin, vaikka onkin kameli.Rikan äiti joka omistaa ravintolan Shell kaupungissa. Zoro suojeli häntä ja muita Helmeppon villikoiran hyökätessä ravintolaan. Hänen nimensä paljastui One Piece Blue kirjassa.Roji oli Nico Robinin röyhkeä ja julma täti Oharan saarelta. Rojin puoliso oli Nico Olvian veli, joka oli ainoa jäljellä oleva kiltti huoltaja Robinille. Kun Olvia lähti saarelta, hänen veljensä otti Robinin huostaansa, mutta Roji ei pitänyt ajatuksesta. Hän huusi usein Robinille ja löi mikäli tämä ei lopettanut itkemistä. Puolimatkassa Robinin kasvatusta Oharassa, Rojin miehelle tuli esteitä. Niinpä Roji huolehti itse Robinista ja aina kun lähti juhliin, hän antoi Robinille monta kotiaskaretta ja jätti ruuaksi vain leipää ja hilloa. Kun Robin tapasi Saulin, hän antoi kaiken leivän ja hillon hänelle, joka teki Rojista erittäin vihaisen. Roji kuoli todennäköisesti Buster Call hyökkäyksessä joka tehtiin myöhemmin Oharan saarelle. Merirosvo joka sanoi kiinniottopalkkiokseen 42 000 000 berryä. Hänet nähtiin pelaavan korttia Hyeena-Bellamyn kanssa Jaya-osan alussa. Roshio voitti reilusti, mutta Bellamy iski hänen kättään tikarilla ja pyysi perämiestään "todistamaan" Roshion huijariksi. Todettuaan Roshion huijariksi, hänet paiskattiin ulos ikkunasta ja Bellamy tappoi hänet pirunmarjavoimillaan. Roshion jolly roger oli hirtetty mies punaisella pohjalla, joka oli mm. hänen otsapannassaan. Ryuuma (侍・リューマ) on samurai Wano-maasta Uudesta Maailmasta joka kuoli ja herätettiin eloon Hogbackin avulla. Hänestä tuli Zombie-kenraali. Brookin varjo oli laitettu häneen kiinni ja Brook taisteli häntä vastaan monta kertaa, onnistumatta. Hogback kertoo Namille, Usoppille ja Chopperille, että Ryuuma tappoi kauan sitten lohikäärmeen. Zoro lopulta voitti Ryuuman ja sai hänetlä palkkioksi miekan, joka on 21 parhaimmista miekoista.


title: Luettelo One Piecen sivuhahmoista

text: Sam-San on Eiichiro Odan vitsihahmo joka aina välillä esiintyy sarjassa. Hän on samankaltainen hahmo kuin Pandamies, mutta toisin kuin Pandamies, Sam-San on aina juovuksissa. Lisäksi Sam-Sanilla on oma tarinansa. Ensimmäisen kerran hänet nähtiin juhlivan väkijoukon seassa, kun Arlong voitettiin. Odan mukaan hän oli matkalla tyttärensä häihin, mutta nähtyään juhlivia ihmisiä hän päätti liittyä seuraan.


title: Luettelo One Piecen sivuhahmoista

text: Animessa Sam-San on nähty myös Loguetownissa, jossa hän oli yksi tuomareista kisassa, jonka voittajasta tulisi East Bluen paras kokki. Sanji voitti ottelun.


title: Luettelo One Piecen sivuhahmoista

text: Seuraavaksi hänet nähtiin Alabasta osan aikana kuvassa, jossa Mr. 1 ja Miss Doublefinger kävelee kapinajoukon riehuessa valekuninkaan mellastamisen takia. Odan mukaan Sam-San oli kännissä Alabastassa, koska hänen toinen tyttärensä oli menossa naimisiin. Toiseksi syyksi Oda selitti Sam-Sanin ja hänen vaimonsa ottaneen eron. Lisäksi hänen tyttärellään oli ongelmia, jotka saivat hänetkin pulaan. Tyttären ollessa lähdössä Sam-San päätyi jotenkin Alabastaan juotuaan liikaa.


title: Luettelo One Piecen sivuhahmoista

text: Hänet nähtiin myös neljännen One Piece -elokuvan alussa.Scratchmen Apoo (スクラッチメン・アプー) on On Air-merirovojen kapteeni ja samalla yksi Supernovista, palkkion ollessa 198 000 000 berryä. Hän tulee Grand Linelta ja hänellä on kaksi niveltä, yhden sijaan. Tämän avulla hänen on helpompi käyttää pirunmarjahyökkäyksiä. Hän pystyy koko kehollaan soittamaan musiikkia ja käyttämään hyökkäyksiään. Shakuyaku (シャクヤク) omistaa baarin Sabaody Archipelagossa ja kuten Rayleigh, hän on myös entinen merirosvo ja hänet tunnetaan erityisesti siitä, että Monkey D. Garp on jahdannut häntä. Kun Olkihatut palaavat ihmis-huutokaupasta Rayleighin kanssa, he kertovat Gol D. Rogerin tarinan. Nykyään hän huolehtii Hatchanista ja on tietämätön Olkihattujen katoamisesta. Shakuyaku kertoi heille, että jos he tapaavat Merivoimien amiraalin, pakomahdollisuus on hyvin pieni ja että nykyinen aikakausi on muuttumassa ja heidän on pidettävä aalloista kiinni, jotka vääjäämättä huuhtoutuisi pois. Shelly on Tonjitin pitkä lemmikkihevonen, jota kutsutaan heeeeevoseksi. Hän odotti 10 vuotta Tonjitia joka oli jäänyt puujalkojen takia loukkuun korkealle. Päästyään alas Tonjit ja Shelly ratsastivat yhdessä jälleen tapaamisen kunniaksi. Pian Foxy-merirosvot kuitenkin nappasivat Shellyn ja haastoivat Olkihattupiraatit Davy Back Fightiin. Animessa Luffy valitsi Chopperin sijasta Shellyn, kun Zoro ja Sanji voittivat toisessa ottelussa. Mangassa Luffy valitsi Shellyn kolmannessa eli viimeisessä ottelussa.


title: Luettelo One Piecen sivuhahmoista

text: Pituutensa vuoksi Olkihatut erehtyivät Shellyä ensin kirahviksi.


title: Luettelo One Piecen sivuhahmoista

text:
Seiyu:
Ääninäyttelijä (4Kids):


title: Luettelo One Piecen sivuhahmoista

text: Erään kaupan omistaja Drum-saarella ja Tamachibin isä. Kurehan pyytäessä maksua pojalle tehdystä hoidosta, Shujin ja muut kaupan sisällä uskoivat Kurehan liioitelleen vaivan vakavuutta, kunnes Tamachibi itse kertoi voivansa huomattavasti paremmin.Shushu (シュシュ) on koira satamakaupungista, joka vahtii lemmikkikauppaa yötä päivää. Kauppa kuului Shushun edesmenneelle isännälleen, joka oli Boodlen ystävä. Uskollisena isännälleen Shushu vahti lemmikkikauppaa, kuten oli sopinut isännän kanssa ennen tämän lähtöä.


title: Luettelo One Piecen sivuhahmoista

text: Ensi kertaa Shushu esiintyi kun Luffy oli vankina häkissä. Shushu nieli avaimen joka avaisi häkin oven. Vähän ajan kuluttua paikalle saapui pedonkesyttäjä Mooji ja hänen lemmikkinsä Richie etsimään Luffyä, Zoroa ja Namia. Richien mennessä lemmikkikauppaan syömään välipalaa, Shushu hyökkää Richien kimppuun ja Shushu saa selkäänsä. Ruokaa saatua Mooji tuikkasi lemmikkikaupan tuleen.


title: Luettelo One Piecen sivuhahmoista

text: Luffy pääsi vapaaksi Richien rikottua häkin, ja myöhemmin palasi Richien iskun jälkeen takaisin ja huomasi Shushun ainoan aarteen, lemmikkikaupan olevan tulessa. Hän nujersi Moojin ja Richien kostoksi, ja toi taistelun jälkeen Shushulle ainoan lemmikkikaupasta pelastetun tavaran, paketillisen naksuja. Shushu otti paketin ja kiitti Luffyä. Luffyn ja muiden paetessa pois kaupungista, Shushu turvasi heidän pakomatkansa estämällä vihaisia kaupunkilaisia lähtemään perään.Silvers Rayleigh (シルバーズ・レイリー) tunnetaan myös nimenä Pimeän Kuninkaana, on entinen Gol D. Rogerin perämies ja nykyään päällystemekaanikoksi kun Gol D. Roger teloitettiin ja miehistö erotettiin.


title: Luettelo One Piecen sivuhahmoista

text: Rayleigh pystyy käyttämään "hakia", mielenvoimaa, jonka myös Luffy ja Shanks näyttävän omaavan. Hän pystyy kohdistamaan sen kehen tahansa, vaikka ei ole silmäkontaktia. Hän pystyi käyttämään "hakia" kokonaiseen huoneeseen pelastaessaan Olkihatut, Keimin ja Papuggin. Rayleigh kommentoi, että se joka pysyi pystyssä, ei ollut kuka tahansa merirosvo. Yksi Lawin miehistä oli pyörtymisen partaalla ja jopa Kid ja Law hikoilivat. Myöhemmin Rayleigh näyttää voimansa taistelessaan Logia-tyyppista Amiraali Kizarua vastaan. Rayleigh myös näyttää tietävän "Oikean historian" kun hän oli Rogerin alainen. Suu on Conisin pilvikettu. Hän muistuttaa aavikkokettua.


title: Luettelo One Piecen sivuhahmoista

text: Erään Drum-saaren liikkeen omistajan poika, jolla oli paha jalkavaiva. Luffyn ja Sanjin viedessä Namia Tri Kurehan luo, Kureha hoiti Tamachibin jalkaa.Igaramin vaimo ja Alabastan kuninkaallisen keittiön pääkokki. Hän muistuttaa paljon Igaramia ja hänellä on jopa sama ääni, saaden jotkut erehtymään häntä Igaramiksi. Kun Terracotta ensimmäisen kerran esiintyi, Zoro vastasi: "Nyt riitti pariskuntien samankaltaisuus".Tom oli voimakas merenmies, joka tunnettiin maailman parhaimpana laivanrakentajana. Hän joutui vastuuseen rakentamastaan "Om Jackson" laivasta, joka kuului Gol D. Rogerille. Yleensä laivanrakentajia ei nosteta syytteeseen merirosvoille laivanrakentamisesta, mutta Tomin rakentama laiva sattui kuulumaan Merirosvokuninkaalle, josta Maailmanhallitus ja Merivoimat eivät pitäneet.


title: Luettelo One Piecen sivuhahmoista

text: Sen sijaan, että hän sai julman tuomion, hänelle annettiin mahdollisuus pelastaa kuolemaa tekevä Water 7 rakentamalla merijuna, jonka avulla monet saaret voisivat pitää yhteyttä. Tom ja hänen työläisensä rakensivat sitä kymmenen vuotta.


title: Luettelo One Piecen sivuhahmoista

text: Myöhemmin Tom joutui pulaan muinaisen aseen Plutonin sinikopioiden (/pohjapiirroksien) vuoksi, joita mm. Sir Crocodile havitteli Alabasta osan aikana. Pluton on niin hirmuinen sota-alus, että sen nimi muistetaan useiden vuosien jälkeen. Tomin hallussa pitämiä pohjapiirroksia havitteli Cipher Pol No. 5:n Spandam, joka työskenteli Maailman hallitukselle. Cipher Pol on salainen organisaatio, josta Merivoimat eivät tiedä. Maailman hallitus haluaisi rakentaa hirmualuksen uudestaan ja käyttää sitä rikollisia vastaan. Koska Tom ei kertonut pohjapiirroksien olinpaikkaa, Spandam lavasti hänet ja työntekijänsä syyllisiksi Water 7:n terrorisointiin käyttämällä yhden alaisen, Cutty Flamin (Frankyn) tekemiä sotalaivoja. Hän otti syyt omille niskoilleen saaden työntekijät vapaiksi rangaistuksesta. Tom vietiin Enies Lobbyyn ja todennäköisesti teloitettiin.


title: Luettelo One Piecen sivuhahmoista

text: Japanilaisen faniäänestyksen mukaan Tom on 41 suosituin One Piece hahmo.


title: Luettelo One Piecen sivuhahmoista

text: Kuten Pandamies ja Sam-San, hänkin ilmestyy silloin tällöin One Piecessä. Hänen sanotaan olevan verojenperijä joka jahtaa Pandamiestä, ja siksi onkin tämän läheisyydessä usein. Pandamies on jättänyt veronsa maksamatta ja on saanut Tomaatti-gangsterin peräänsä. Hänen pyssyn näköisen "jutun" on sanottu olevan herkullinen kombuleväkäärö.Yksi Long Ring Long Landin asukkaista. Hän oli jäänyt loukkuun korkeiden puujalkojen takia kymmeneksi vuodeksi, sillä ei uskaltanut laskeutua niistä alas. Tonjit oli elellyt pitkien puiden hedelmillä koko sen ajan. Kun Olkihatut saapuivat saarelle, Luffy katkoi puujalat joita hän luuli käveliviksi puiksi, ja yllättäen taivaalta putosi vanha ukko. Muut asukkaat olivat lähteneet jo aikoja sitten, mutta hänen pitkä lemmikkihevosensa (heeeeevonen) Sherry oli odottanut häntä uskollisesti. Myöhemmin Foxy-piraatit nappaavat Sherryn, ja heidän kapteeninsa haastaa Olkihatut Davy Back Fight -kilpailuun. Kun Luffy voitti Foxy-piraatit, Olkihatut tapasivat Ao Kijin. Käytettyään pirunmarjavoimiansa jäädyttämään meren, Tonjit ja Sherry pystyivät matkaamaan meren päällä ja tavoittamaan muut asukkaat. Animessa Tonjitin lapsenlapsi ilmaantuu pitkän myyrän kanssa paikalle ja he tarjoavat kyydin heille.


title: Luettelo One Piecen sivuhahmoista

text: Tonjit asuu jurttaa muistuttavassa talossa.Toto on Coozan isä ja ainoa ihminen, joka jäi asumaan kuivuneeseen Yubaan. Hän kaivoi maata löytääkseen vettä ja jälleen herättääkseen kaupungin. Sir Crocodile kuitenkin pilasi hänen mahdollisuutensa aina lähettämällä hiekkamyrskyn Yubaan. Siitä huolimatta Toto jatkoi sinnikkäästi, kunnes Alabastassa alkoi taas sataa. Toto on Luffyn ystävä, koska Luffy auttoi häntä kaivamaan vettä. Hän antoi kiitokseksi Luffylle vähän vettä, joka koitui erittäin tärkeäksi myöhemmin.


title: Luettelo One Piecen sivuhahmoista

text: 10 vuotta sitten hän oli ylipainoinen, mutta nyt hän on laihtunut alipainoiseksi.Trafalgar Law (トラファルガー・ロー ) on Sydän-merirosvojen kapteeni North Bluelta ja on yksi Supernovista. Hänet tunnetaan nimellä "Kuoleman Kirurgiana" johtuen hänen pirunmarjavoimista. Hänen palkkionsa on 200 000 000 berryä. Hänellä on paljon tatuointeja, kuten hänen oikeassa sormissa jotka muodostavat sanan "Death". Hänen pirunmarjavoiman avulla, hän pystyy tietyllä alueella siirtämään tiettyjä ruuminosia vihollisista ja siirtämään ne vaikka toisiin esineisiin. Hänen täytyy kuitenkin pysyä keskittyneenä ja tämän takia vihollinen voi hyökätä hänen kimppuunsa. Hän on liittoutunut olkihattujen kanssa.Urouge (ウルージ) on munkki, joka on siirtynyt merirosvoksi ja tulee Skypiean tyyppisestä Taivassaarelta. Hänellä on pienin palkkio Supernovista, vain 108 000 000 berryä. Hän pystyy suurentamaan itseään, repien samalla vaatteitaan ja on hyvin epätodennäköistä että hänellä olisi pirunmarjavoimia. Yleensä vaatteet suurenevat samalla kun käyttää voimiaan. Hänellä on nähty olen kuusikulmainen pilari jota hän käyttää aseena.


title: Luettelo One Piecen sivuhahmoista

text: Usoppin lisäksi Usopp-merirosvoihin kuului Paprika (Piman), Porkkana (Ninjin) ja Sipuli (Tamanegi). He liittyivät Usopp-merirosvoihin ollessaan neljä vuotiaita. Paprika, Porkkana ja Sipuli suojelivat Kayaa kun Kuro suunnitteli hänen tappamistaan. Kun Kuro lopulta voitettiin, Usopp päätti lähteä merille ja yhdessä Usopp-merirosvot lakkauttivat merirosvojoukkonsa. Heidät nähtiin viimeksi luvussa 440 ja jaksossa 324 kun he ja Kaya katselivat Sogekingin etsintäkuulutusta tunnistaen tämän Usoppiksi. Myös spesiaalijaksossa 303 heidät nähtiin.Vaakku (カルー Karū, tunnetaan myös nimellä "Carue") on Vivin lemmikki vauhtisorsa. Vauhtisorsat ovat Alabastan nopeimpia eläimiä. Vaakku on ollut Vivin lemmikki hänen lapsuudestaan lähtien, ja nukkuu yhä Vivin seurassa. Hän auttaa Olkihattuja sulattamalla Baroque Worksin Mr. 3:n tappavan kynttilän Little Gardenissa, viemällä viestin Viviltä kuninkaalle ja pelastamalla Vivin Mr. 2 Bon Clayltä. Lisäksi Vaakku suojasi Viviä kun kapinajoukko rymisteli heidän ylitseen. Vaakun japaninkielinen nimi Karū on sanasta "karugamo", joka tarkoittaa täplänokkasorsaa (Spot-billed Duck). Sanjin ääninäyttelijä Hiroaki Hirata näyttelee myös Vaakun äänen.Victoria Cindry (ビクトリア･シンドリー) oli kerran kuuluisa lava-näytteiljä johon Tri. Hogback oli rakastunut. Kun hän kuoli tapaturmassa, Hogback varasti hänen ruumiinsa ja Gecko Morian avulla, hän herätti Cindryn henkiin. Hän vihasi lautasia ja sen tähden hänet nähtiin aina heittämässä niitä, kun hän taisteli. Luffyn kotikaupunki Fuushan pormestari. Hän on piikittelevä ihminen ja pitää Luffyn unelmaa tulla merirosvokuninkaaksi häpeänä kylälle. Myöhemmin hän mainitsi, että se saattoi olla Luffyn kohtalo. Woop Slap harmittelee sitä, että Luffy päätti ryhtyä merirosvoksi, joka osoittaa hänen välittävän vielä pojasta.


title: Luettelo One Piecen sivuhahmoista

text: One Piece Blue -kirja kertoi hänen oikean nimensä Woop Slapiksi. Hän myös tietää milloin ja miten Luffy on syntynyt. Myös Luffyn perheestä Woop on tietoinen ja on Garpin kanssa tuttavia. Nähdessään Luffyn uusimman kiinniottopalkkion, hän mutisi itsekseen, että tietääkö Dadan. Dadanin identiteetti on vielä täysin tuntematon. Woop Slap tuntuu myös tietävän mitä tarkoittaa .X. Drake (ディエス)・ドレーク), on entinen merivoimien kommondori ja nykyisin Draken-merirosvojen kapteeni ja yksi Supernovista. X. Drake käyttää nelipäistä kirvestä ja keihästä. Koska hän on ennen työskennellyt Maailmanhallituksessa, hän tietää heidän keinoja ja pystyy ennakoimaan tilanteita ja suojelemaan miehistöään. Hän myös näyttää tietävän Pacifistoista ja Tri. Vegapunkista. Kenties sen tähden hänellä on suuri palkkio. Hän pystyy muuttumaan dinosaurukseksi, jota pidetään harvinaisena ja muinaisena pirunmarjavoimana.Sumopainijaksi pukeutunut suuri sammakko, joka kuului legendaarisen laivanrakentaja Tomin perheeseen. Tomin mestauksen jälkeen perhe hajosi. Siitä lähtien Yokozuna on yrittänyt estää merijunaa, joka vei Tomin Enies Lobbyyn, menemällä junan tielle ja yrittämällä puskea sen pois raiteilta. Tätä hän tekee siksi, että hänestä tulisi vahvempi ja voisi puolustaa niitä joista hän välittää. Yokozuna yritti pysäyttää myös toisen merijunan, Rocketmanin Olkihattujen, Franky Familyn ja Galley-La Companyn matkatessa Enies Lobbyyn. Lopulta Yokozuna liittyi joukkoon auttaakseen Frankyn ja Nico Robinin vapaaksi. Enies Lobbyssä Yokozuna esti Maailman hallituksen agentteja ja Merivoimia pääsemästä oikeussaliin, ja onnistui hyvin kunnes Jurors-sotilaat saapuivat. Hänet pelastivat jättiläiset Oimo ja Kaashi, jotka jäivät puolustamaan oikeussalia. Yokozuna palasi Water 7:ään yhdessä Franky Familyn ja Galley-La Companyn kanssa.Zeff on entinen merirosvo, joka tunnettiin nimellä "Punajalka Zeff". Hän on tällä hetkellä Baratie-ravintolan pääkokki ja opetti myös Sanjille kokkausta.


title: Luettelo One Piecen sivuhahmoista

text: Kun Sanji oli 10-vuotias ja työskenteli eräällä risteilyaluksella, Zeff ja hänen merirosvonsa hyökkäsivät. Sanjilla oli rohkeutta hyökätä itse Zeffiä vastaan kertoen ettei voi kuolla ennen kuin löytää "All Bluen". Tämä sattui olemaan myös Zeffin unelma. Kesken merirosvojen hyökkäyksen hyökyaallot tuhosivat sekä risteilyaluksen ja merirosvolaivan. Zeff ui nopeasti pelastamaan Sanjin. Animessa Zeffin jalka jäi kiinni laivojen romuihin. Pelastaakseen itsensä ja Sanjin hän katkoi jalkansa poikki sitomalla ketjun jalan ympärille ja antamalla laivan itse repiä jalan. Mangassa Zeff söi myöhemmin jalkansa autiolla saarella, jonne hän ja Sanji rantautuivat.


title: Luettelo One Piecen sivuhahmoista

text: Myrskyn jälkeen Zeff ja Sanji päätyivät sienen muotoiselle kivisaarelle. Kalastus ei ollut mahdollista, sillä he eivät pääsisi takaisin ylös saarelle, saarella ei asunut eläimiä eikä siellä kasvanut marjoja. Zeff oli onnistunut haalimaan kaksi säkkiä ruokaa saarelle. Annettuaan Sanjille pienemmän säkin ja käskettyään häntä menemään toiselle puolelle saarta vahtimaan, Zeff katkaisi oman jalkansa. Kului monta viikkoa eikä yhtään laivaa ollut siinä ajassa tullut pelastamaan heitä. Sanji lopulta palasi Zeffin luokse aikoen varastaa Zeffin ruuat. Avattuaan Zeffin ruokasäkin, sen sisältä paljastuikin vain kultaa. Siksi Zeffin piti syödä oma jalkansa selvitäkseen (animessa hän ei syönyt jalkaansa joten hän selvisi koko ajan ilman ruokaa). Sanji ihmetteli miksi Zeff antoi kaiken ruuan hänelle vaikka tappamalla hänet Zeff olisi saanut kaiken ruuan. Tähän Zeff vastasi, että heillä oli sama unelma. Oltuaan saarella 80 päivää heidät lopulta pelasti ohimenevä laiva.


title: Luettelo One Piecen sivuhahmoista

text: Pelastumisen jälkeen Zeff toteutti saarella lupaamansa lupauksen: avata kelluva ravintola merelle, jottei kukaan kärsisi merillä nälkää. Sanji oli lupautunut auttaa Zeffiä ravintolan ylläpitämisessä. Ravintola on muodoltaan kala ja nimeltään Baratie. Lopulta ravintolasta tuli kuuluisa hyvästä ruuastaan ja taistelevista kokeistaan. Vaikka Zeffin oikean jalan tilalla on enää vain puujalka, on se säilyttänyt suurimman osan iskuvoimastaan. Kun Luffy saapuu ravintolaan ja voittaa Don Kriegin, Zeff halusi Sanjin lähtevän hänen mukaansa, jotta Sanji voisi toteuttaa molempien unelmat löytämällä All Bluen. Zeff halusi myös antaa Luffylle lokikirjansa, mutta Luffy kieltäytyi sanomalla haluavansa tehdä omat seikkailunsa, eikä seurata jonkun toisen. Viimeksi Zeff nähtiin luvussa 440 ja jaksossa 324 katselemassa Sanjin kiinniottopalkkiota yhdessä muiden kokkien kanssa.


title: Luettelo One Piecen sivuhahmoista

text: Zeff ei käytä koskaan käsiään hyökätäkseen vihollisiensa kimppuun, vaan käyttää ainoastaan jalkojaan. Tämän vuoksi hänen nimensä olikin "Punajalka Zeff", joka viittasi vihollisen verestä punertuviin jalkoihin. Ainoastaan kerran Zeff on lyönyt jotakuta, ja lyönnin kohteena oli Sanji, joka solvasi Zeffiä tämän haukuttua Sanjin ruokaa. Zeffin iskuvoima puujalalla on yhä voimakas, pystyen murskaamaan paksuja kiviä ja hidastamaan luodit potkusta lähtevillä ilmavirtauksilla.


title: Luettelo One Piecen sivuhahmoista

text: Zeff on pelattava hahmo One Piece Grand Adventure -pelissä.


title: Luettelo One Piecen sivuhahmoista

text: Japanilaisen faniäänestyksen mukaan hän on 29 suosituin One Piece -hahmo.


title: SF Studios

text: SF Studios on merkittävä ruotsalainen elokuvayhtiö. Se perustettiin 27. joulukuuta 1919 yhdistämällä Svenska Bio ja Filmindustri AB Skandia. Pääomistajana on ollut Bonnier-konserni vuodesta 1983. Svensk Filmindustri on tuottanut monia Ruotsin elokuvan klassikkoteoksia ja sen studiot ovat sijainneet Filmstadenissa Solnan kunnassa. Vuonna 1998 SF jaettiin kahdeksi erilliseksi yhtiöksi: SF valmistaa ja levittää elokuvia sekä SF Bio omistaa elokuvateattereita. Vuonna 2016 yhtiö otti käyttöönsä nimen SF Studios. Muutoksesta huolimatta yrityksen rekisteröity nimi on edelleen AB Svensk Filmindustri.


title: Egil Johansen (suunnistaja)

text: Egil Ivar Johansen (s. 18. elokuuta 1954) on norjalainen suunnistaja.


title: Egil Johansen (suunnistaja)

text: Johansen voitti suunnistuksen maailmanmestaruuden henkilökohtaisella matkalla 1976 ja 1978. Jälkimmäisenä vuonna hän voitti kultaa myös viestissä Norjan joukkueen kolmannen osuuden suunnistajana. Tampereen MM-kisoissa 1979 Johansen sai hopeaa hävittyään 21-vuotiaalle maanmiehelleen Øyvin Thonille 1.10 minuuttia.


title: Egil Johansen (suunnistaja)

text: Jukolan viestin Johansen voitti 1988. Hän edusti tuolloin Bækkelagets SK -seuraa.


title: Tervalampi

text: Tervalampi voi tarkoittaa seuraavia maantieteellisiä kohteita:


title: Tervalampi (Karahka)

text: Tervalampi on virkistyskalastuskäyttöön otettu lampi Seluskanjärven kylän eteläpuolella Ylikiimingin kaupunginosassa Oulussa Pohjois-Pohjanmaalla. Järvi sijaitsee noin yhdeksän kilometrin päässä Ylikiimingin taajamasta etelään lähellä Muhoksen kunnanrajaa, Ison Seluskanjärven pohjoispuolella. Lammelle on opastus seututieltä 834.


title: Tervalampi (Karahka)

text: Tervalampeen istutetaan säännöllisesti kirjolohta, puronieriää ja taimenta, luontaisia saaliskaloja ovat ahven ja hauki. Lammella kalastukseen vaaditaan kalastuslupa. Sallittuja menetelmiä ovat perho- ja heittokalastus. Lammen ympärillä on useita heittolaitureita ja perkauspaikkoja, lisäksi alue on valaistu ja sitä kiertävät pitkospuut. Alueella on myös jätehuolto ja wc-tilat, lisäksi lammen ympäristössä on kotia ja tulentekopaikkoja. Veneen käyttö on kielletty.


title: Brave (Jennifer Lopezin albumi)

text: Brave on Jennifer Lopezin seitsemäs studioalbumi, joka julkaistiin 9. lokakuuta 2007. Albumi nousi Yhdysvalloissa Billboard 200 -listan sijalle 12.


title: Brave (Jennifer Lopezin albumi)

text: Kappaleista ”Do It Well” ja ”Hold It, Don’t Drop It” kuvattiin musiikkivideot.


title: Petter Thoresen

text: Petter Thoresen (s. 10. maaliskuuta 1966) on norjalainen suunnistaja.


title: Petter Thoresen

text: Petter Thoresen voitti suunnistuksen henkilökohtaisen maailmanmestaruuden Skövdessä 1989, West Pointissa 1993 ja Grimstadissa 1997. Ensimmäisellä kerralla kisaohjelmaan kuului vain yksi henkilökohtainen laji, toisen mestaruutensa Thoresen voitti lyhyellä matkalla, ja kolmas mestaruus tuli normaalimatkalta. Viestin maailmanmestaruuden Thoresen voitti 1989 ja 1999.


title: Petter Thoresen

text: Maailmancupin kokonaiskilpailun Petter Thoresen voitti 1994. Hän on voittanut myös useita kertoja Tiomila-viestin ja Jukolan viestin.


title: Chicago Wolves

text: Chicago Wolves on AHL-liigassa pelaava yhdysvaltalainen jääkiekkoseura, joka pelaa kotiottelunsa Allstate Arenalla Illinois'n osavaltion Rosemontissa. Se on kuulunut vuodesta 2011 alkaen AHL:n läntisen konferenssin keskilännen divisioonaan, mitä ennen se kuului kyseisen konferenssin läntiseen divisioonaan.


title: Chicago Wolves

text: Chicago Wolves aloitti ensimmäisen kautensa vuonna 1994. Ensimmäiset seitsemän kauttaan se pelasi IHL-liigassa, joka lopetti toimintansa vuonna 2001. Wolves siirtyi samana vuonna viiden muun IHL-seuran tavoin AHL-liigaan. AHL:ään siirtymisensä jälkeen se oli kauteen 2010–2011 asti NHL-seura Atlanta Thrashersin farmijoukkue, minkä jälkeen se on kaudesta 2011–2012 alkaen ollut Vancouver Canucksin farmijoukkue.


title: Chicago Wolves

text: IHL:ssä pelatessaan Wolves voitti liigan mestaruuden Turner Cupin kaksi kertaa. Vuoden 1998 loppuottelusarjassa se kaatoi Detroit Vipersin voitoin 4–3 ja vuoden 2000 loppuottelusarjassa Grand Rapids Griffinsin voitoin 4–2. Wolves pelasi Turner Cupin voitosta myös vuonna 2001, jolloin Orlando Solar Bears oli parempi voitoin 4–1. AHL:n mestaruuden seura on voittanut kahdesti. 2001–2002, ensimmäisellä AHL-kaudellaan, se kohtasi loppuotteluissa Bridgeport Sound Tigersin ja voitti Calder Cupin otteluvoitoin 4–1. Kauden 2007–2008 AHL-loppuotteluissa Wolves voitti Wilkes-Barre/Scranton Penguinsin voitoin 4–2. Se pelasi Calder Cupin voitosta myös vuonna 2005, mutta tuolloin Philadelphia Phantoms vei mestaruuden suoraan neljässä ottelussa. Yhteensä Wolves on edennyt AHL:n pudotuspeleihin vuoteen 2012 mennessä kahdeksana kautena yhdestätoista. AHL:n runkosarjassa se on menestynyt parhaiten kaudella 2007–2008, jolla sijoittui divisioonansa kärkeen kerättyään 80:ssä ottelussa 111 pistettä (53 voittoa, 22 tappiota varsinaisella peliajalla, kaksi tappiota jatkoajalla ja kolme tappiota rangaistuslaukauskilpailussa).


title: Chicago Wolves

text: Steve Maltais pitää hallussaan useita Wolvesin seuraennätyksiä, kun vuodet IHL:ssä ja AHL:ssä lasketaan yhteen. Yksitoista kautta (1994–2005) seurassa pelannut laitahyökkääjä on edustanut sitä useammassa ottelussa kuin kukaan muu ja kerännyt sen riveissä eniten maaleja, syöttöpisteitä, pisteitä ja jäähyminuutteja. Chicago Wolves jäädytti hänen pelinumeronsa 11 vuonna 2006. Seura on jäädyttänyt myös pitkäaikaisen maalivahtinsa (1994–2001) Wendell Youngin pelinumeron, numeron yksi, mikä tapahtui vuonna 2001.


title: Chicago Wolves

text: Chicago Wolvesin päävalmentajana toimii Scott Arniel, joka nimitettiin tehtävään kesäkuussa 2012. Häntä ennen tehtävässä ovat toimineet Gene Ubriaco, Grant Mulvey, Alpo Suhonen, John Anderson, Don Granato, Don Lever ja Craig MacTavish. Heistä pisimpään seuraa on valmentanut Anderson, vuodesta 1997 alkaen vuoteen 2008 saakka, jolloin hän siirtyi NHL:ään Atlanta Thrashersin päävalmentajaksi. Seuran general managerina on toiminut vuodesta 2009 Wendell Young.


title: Chicago Wolves

text: "(Tilanne 4. tammikuuta 2019)"


title: Brave

text: Brave voi tarkoittaa ainakin seuraavia:


title: Juho Koskimaa

text: Juho Koskimaa (vuoteen 1918 Dahlström), (13. toukokuuta 1891 Oulu – 13. heinäkuuta 1926 Ähtäri) oli suomalainen kirjailija ja sanomalehtimies.


title: Juho Koskimaa

text: Koskimaa syntyi Oulussa, hänen vanhempansa olivat ylijunailija John Alexander Dahlström ja Edla Margareta Hiukka. Koskimaan puoliso vuodesta 1916 oli Fanny Maria Ojanperä. Koskimaa kävi kahdeksan luokkaa oppikoulua, josta Oulun klassillisessa lyseossa vuodet 1904 – 1909, ja joitain luokkia myös muissa oppikouluissa Oulun lähettyvillä. Ylioppilastutkintoa hän ei kuitenkaan koskaan suorittanut.


title: Juho Koskimaa

text: Koskimaan kirjoittajan ura alkoi avustajana Helsingin Sanomissa ja jatkui sanomalehdissä ympäri Suomea. Hän toimi eri tehtävissä ainakin sanomalehdissä Uusi Aura, Liitto ja Karjala.


title: Juho Koskimaa

text: Vuodesta 1919 lähtien Koskimaa toimi vapaana kirjailijana, joka kirjoitti sekä romaaneja että novelleja, samoin kuin kirjallisuusarvosteluja. Hän oli omana aikanaan varsin arvostettu kirjailija, 1921 hänelle myönnettiin Valtion kirjallisuuspalkinto. Osa Koskimaan tuotantoa käännettiin ruotsiksi.


title: Charlestown (Rhode Island)

text: Charlestown on kaupunki Washingtonin piirikunnassa, Rhode Islandin osavaltiossa Yhdysvalloissa. Vuoden 2000 väestölaskennassa kaupungin asukasluku oli 7 859. Sen pinta-ala on 153,6 neliökilometriä, josta 58,1 neliökilometriä (37,68 %) on vettä. Charlestown on nimetty Englannin kuninkaan Kaarle II:n mukaan ja perustettu vuonna 1738.


title: Coventry (Rhode Island)

text: Coventry on kaupunki Kentin piirikunnassa, Rhode Islandin osavaltiossa Yhdysvalloissa. Vuoden 2010 väestölaskennassa kaupungin asukasluku oli 35 014. Sen pinta-ala on 161,4 neliökilometriä, josta vesialaa on 7,3 neliökilometriä. Kaupunki perustettiin vuonna 1741 ja se on nimetty englantilaisen Coventryn kaupungin mukaan.


title: Merle

text: Merle on useilla koiraroduilla esiintyvä marmorimainen väritys. Merletekijä vaikuttaa läiskittäin vaalentavasti koiran eumelaniinipigmenttiin eli mustaan, maksanruskeaan, siniseen ja liilaan väriin. Feomelaniiniin (punaiset merkit, keltainen väri) merle ei vaikuta ja kokonaan keltaisessa tai punaisessa koirassa merletekijä voi jäädä täysin näkymättömäksi.


title: Merle

text: Merlen ulkoasu vaihtelee tummavoittoisesta vaaleavoittoiseen ja joskus melkein näkymättömään: esimerkiksi mustalta vaikuttavalla koiralla voi olla vain pieni harmaa merkki huomaamattomassa paikassa. Mustapohjainen merle eli "blue merle" on mustan ja siniharmaan kirjava, maksapohjainen eli "red merle" ruskean ja punaharmaan kirjava, sinipohjaisella eli "slate merlellä" on tummempaa ja vaaleampaa siniharmaata ja liilapohjaisella (ei vakiintunutta nimeä) vaaleaa punaharmaata, josta kuvio vaivoin erottuu lyhytkarvaisillakin koirilla.


title: Merle

text: Merlekuviota esiintyy muiden muassa welsh corgi cardiganilla, mäyräkoiraroduilla (nimellä "dapple"), pyreneittenpaimenkoiralla, catahoulanleopardikoiralla, amerikanpitbullterrierillä, shetlanninlammaskoiralla, australianpaimenkoiralla, chihuahualla, kääpiövillakoiralla sekä beaucenpaimenkoiralla (nimellä "harlequin") ja epätoivottuna värityksenä tanskandoggilla. Merletekijä on kuitenkin välttämätön toivotun harlekiinikuvion synnylle.


title: Merle

text: Merle-mutaatio on dominoiva ja aiheuttaa homotsygoottina eriasteisia kehitysvaurioita. Tämän vuoksi useimmissa koiraroduissa, joissa merle-väriä esiintyy, on kiellettyä parittaa kaksi merle-koiraa keskenään. Merletekijä on paikannettu koiran SILV- eli PMEL17-geeniin ja sille on myös kehitetty DNA-testi, joka tosin on patentoitu ja voi olla vaikeasti saatavilla.


title: Merle

text: Homotsygootit merlet ovat tyypillisesti valkovoittoisia ja niillä esiintyy vakavia kuulovaurioita sekä eriasteisia silmien kehityshäiriöitä ja niistä johtuvaa osittaista tai täydellistä sokeutta. Kuulovaurioiden oletetaan johtuvan ainakin osittain siitä, että merle-mutaatio poistaa pigmenttiä sisäkorvan aistinsoluista.


title: Merle

text: Homotsygoottisen merletekijän letaaliudesta johtuen merlekoirien kasvatus on haasteellista. Jotkut kasvattajat yhdistävät kaksi merleä joko tuottaakseen tieten tahtoen homotsygootteja merlejä saadakseen niistä takuulla täysmerlejä pentueita, tai johtuen harhaluulosta, että tällainen yhdistelmä tuottaisi enemmän merlepentuja. Todellisuudessa merle x merle -yhdistelmä kuitenkin tuottaa yhtä paljon merlepentuja kuin merle x ei-merle -yhdistelmä: ensimmäisen yhdistelmän pentueesta on todennäköisesti 50 prosenttia merlejä, 25 prosenttia homotsygootteja merlejä ja 25 prosenttia ei-merlejä, jälkimmäisen yhdistelmän pentueesta 50 prosenttia merlejä ja 50 prosenttia ei-merlejä.


title: Merle

text: Yhdistyneen kuningaskunnan koiranjalostusliitto Kennel Club ei ole 1. tammikuuta 2013 alkaen eläinsuojelullisista syistä johtuen enää rekisteröinyt pentueita, joiden molemmat vanhemmat ovat merlevärisiä.


title: Coventry (täsmennyssivu)

text: Coventry viittaa muun muassa seuraaviin:


title: Gruusian tee

text: Gruusian tee on mustaa teetä, jota tuotetaan Georgiassa.


title: Gruusian tee

text: Gruusian teetä juotiin yleisesti Neuvostoliitossa, mutta Georgian itsenäistyttyä teetä ei enää myydä suoraan Venäjälle.


title: Gruusian tee

text: Gruusian teen viljelyssä perustana on teepensaan ceylonilainen klooni, jonka maun voi tuntea pohjalla. Gruusian teen maku on kuitenkin erilainen ja omaleimainen; se on kevyt ja sisältää vadelman vivahteen.


title: Gruusian tee

text: Gruusian teetä myydään eri laatuina, joista hienoimmat ovat hyvin arvostettuja, joskin vaikeasti saatavia länsimaissa. Länsimaissa saatavilla olevat keskilaatuiset sekoitukset ovat joskus erityisesti samovaaria varten tehtyjä, jolloin mukana on sekä kokonaisia lehtiä että rikottuja lehtiä. Huonoimmissa laaduissa on hyvin heikko maku, ja ne juodaan yleensä vadelmahillon kera.


title: Pieni euroiskelmäsarja

text: Pieni euroiskelmäsarja on Juice Leskisen vuonna 1998 julkaistu CD-EP. Levyllä on vain kolme kappaletta, jotka olivat "Meisseli", "Mun tuttava Jutta" sekä "Walkman ...kaik män..."Samainen kokoonpano äänitti myös kappaleen Suoraan Helsingistä Helsinki-aiheisten kappaleiden kokoelmalle. Lisäksi yhtye julkaisi seuraavana vuonna (1999) singlet Uupuneet/Vahdinvaihto sekä Rampojen valssi/Latotanssit.


title: Bjørnar Valstad

text: Bjørnar Valstad (s. 27. huhtikuuta 1967) on norjalainen suunnistaja.


title: Bjørnar Valstad

text: Bjørnar Valstad on voittanut suunnistuksen MM-kisoissa kymmenen mitalia. Henkilökohtaisen maailmanmestaruuden Valstad voitti normaalimatkalla 1999 ja 37-vuotiaana pitkällä matkalla 2004.


title: Bjørnar Valstad

text: Maailmancupin kokonaiskilpailun Valstad voitti 2002. Jukolan viestin hän voitti kolmasti, niistä kaksi kertaa ankkuriosuuden suunnistajana. Tiomila-viestin hän voitti kahdesti.


title: Bjørnar Valstad

text: Valstadin vaimo Hanne Staff on suunnistuksen moninkertainen maailmanmestari.


title: Darío Castrillón Hoyos

text: Darío Castrillón Hoyos (4. heinäkuuta 1929 Medellín – 18. toukokuuta 2018 Rooma) oli kolumbialainen roomalaiskatolinen arkkipiispa ja kardinaali. Hänet vihki papiksi Santa Rosa de Ososin hiippakuntaan Alfonso Carinci 26. lokakuuta 1952. Hänet nimitettiin 2. kesäkuuta 1971 Pereiran hiippakunnan koadjuuttoripiispaksi ja Villa Regiksen titulaaripiispaksi. Piispaksi vihkiminen seurasi 18. heinäkuuta. Pääkonsekraattorina toimi Angelo Palmas, jota avustivat Aníbal Muñoz Duque ja Baltasar Álvarez Restrepo.


title: Darío Castrillón Hoyos

text: 1. heinäkuuta 1976 Castrillón Hoyosista tuli Pereiran piispa, ja 16. joulukuuta 1992 hän sai nimityksen Bucaramangan arkkipiispaksi. Hän erosi tehtävästä 15. kesäkuuta 1996 ja sai samalla nimityksen Papiston kongregaation pro-prefektiksi, jona hän toimi lokakuuhun 2006 saakka. Kardinaaliksi hänet ylennettiin 21. helmikuuta 1998, jolloin hänet nimitettiin Santissimo Nome di Maria al Foro Traianon kardinaalidiakoniksi. 23. helmikuuta hänet nimitettiin Papiston kongregaation prefektiksi ja asetettiin kardinaalidiakoniksi. 14. huhtikuuta 2000 hän sai nimityksen paavillisen Ecclesia Dei -toimikunnan puheenjohtajaksi, jonka tehtävistä hän vetäytyi 8. heinäkuuta 2009.


title: Darío Castrillón Hoyos

text: Castrillón Hoyos osallistui vuoden 2005 konklaaviin. 1. maaliskuuta 2008 hänet nimitettiin Santissimo Nome di Maria al Foro Traianon kardinaalipapiksi. Tätä ennen hän oli helmikuusta 2007 saakka ollut kardinaaliprotodiakoni.


title: Kaapista ulos tuleminen

text: Kaapista ulos tuleminen tarkoittaa sitä, että sukupuoli- tai seksuaalivähemmistöön kuuluva henkilö kertoo seksuaalisesta suuntautumisestaan tai sukupuolestaan jollekin henkilölle tai julkisesti.


title: Kaapista ulos tuleminen

text: Termi tarkoittaa yksilön itsensä hyväksymistä jonkin asian suhteen. Henkilö ei ole aiemmin uskaltanut olla kaikin puolin oma itsensä sosiaalisessa ympäristössä. Kaapista ulos tulo on psykologisesti vapauttava kokemus. Henkilön itsetunto on vahvistunut yli sosiaalisen paineen.


title: Joacim Cans

text: Joacim Cans (s. 19. helmikuuta 1970 Mora, Ruotsi) on ruotsalainen laulaja power metal -yhtye HammerFallissa. Lisäksi hänellä on oma sooloprojekti Cans. Hän on laulanut myös yhtyeissä Warlord ja Highlander (nykyinen Lost Horizon).


title: Joacim Cans

text: Sooloprojekti Cansin jäsenet:


title: Lailaps

text: Lailaps ( 'myrskytuuli') oli kreikkalaisessa mytologiassa maaginen koira, joka aina sai saaliinsa kiinni. Koiran alkuperästä on olemassa useita eri tarinoita, joskin ne kaikki ovat yhtä mieltä siitä, että lopulta Lailaps päätyi Prokriille.


title: Lailaps

text: Hyginus kertoo, kuinka Kefaloksen saatua vaimonsa Prokriin kiinni siitä, että tämä antautuisi tuntemattomalle miehelle, tämä pakeni Kreetalle. Siellä Artemiin tuli Prokrista sääli, ja hän lahjoitti Prokriille sekä Lailapsin että keihään, joka ei koskaan osu harhaan. Lopulta koira siirtyy Kefaloksen omistukseen Prokriin vuorostaan naamioiduttua ja vieteltyään puolisonsa tuntemattomana sänkyyn vastalahjaksi keihäästä ja koirasta. Ovidiuksen versiossakin Prokris pakenee, mutta hänen paluunsa tapahtuu siksi, että suuressa kaipuussaan Kefalos tunnusti virheensä, pyysi anteeksi ja anoi vaimoaan palaamaan. Prokriin palattua he elivät taas onnellisesti yhdessä, ja Prokris antaa pakomatkansa aikana Artemiilta saamansa keihään ja koiran miehelleen.


title: Lailaps

text: Kolmas versio, josta on viitteitä sekä Apollodoroksen, Hyginuksen ja Antoninus Liberaliksen teoksissa, kertoo Prokriin saaneen koiran kuningas Minokselta kiitokseksi hänen parantamisestaan. Zeus oli alun perin antanut sen Europelle vahtikoiraksi.


title: Lailaps

text: Prokriin kuoltua Kefalos toi Amfitryonin pyynnöstä koiran metsästämään Teumessoksen kettua, villipetoa, joka puolestaan oli lumottu olemaan jäämättä koskaan kiinni. Zeus pohti syntynyttä paradoksia ja päätyi muuttamaan molemmat kiveksi.


title: Lailaps

text: Hyginus mainitsee Ison koiran tähdistön olleen mahdollisesti Lailapsin, joka on korotettu taivaalle. Hän tosin jatkaa, että asiasta on myös kaksi eriävää koulukuntaa: toisen mielestä kyseessä on Orionin ja toisen Ikaroksen koira.


title: Perun maanjäristys 2007

text: Perun maanjäristys 2007 oli tuhoisa maanjäristys Perussa, joka tapahtui 15. elokuuta 2007 kello 23:40:58 UTC (18:40:58 paikallista aikaa) ja kesti noin kaksi minuuttia. Järistyksen voimakkuus oli 8,0 Richterin asteikolla (momenttimagnitudi 8,0). Järistyksen hyposentrumi, eli kohta litosfäärilaatassa, jossa järistys sai alkunsa, sijaitsi 150 kilometriä Limasta kaakkoon 30,2 kilometrin syvyydessä.


title: Perun maanjäristys 2007

text: Kaupungeista pahiten kärsivät Pisco, Ica ja Chincha Alta Ican alueella sekäSan Vicente de Cañete Liman alueella, mutta maanjäristys havaittiin myös muissa kaupungeissa, kuten Pucallpassa, Iquitosissa, Contamanassa, Trujillossa, Cajamarcassa sekä pääkaupungissa Limassa, jossa järistys rikkoi ikkunoita.


title: Perun maanjäristys 2007

text: Ainakin 447 ihmistä kuoli ja 1 003 loukkaantui.


title: Perun maanjäristys 2007

text: Seuraavana päivänä sattui yli 300 jälkijäristystä. Neljä niistä oli voimakkuudeltaan yli 4,0 Richterin asteikolla. Voimakkain jälkijäristys oli Perun geofysiikan laitoksen mukaan voimakkuudeltaan 5,5 Richterin asteikolla, ja se kesti 10 sekuntia.


title: Perun maanjäristys 2007

text: Limassa on ollut elokuun 2007 jälkeenkin useita jälkijäristyksiä. 6. joulukuuta 2007 illalla oli järistys, jonka voimakkuus oli 6 Richterin asteikolla. Järistys tuntui lattioissa, ja ikkunat helisivät.


title: Amyloidoosi

text: Amyloidoosi on yleisnimitys eri syistä johtuvalle elimistön tilalle, jossa elimistöön kertyy liukenemattomaan muotoon muuntunutta proteiinia, amyloidia. Amyloidi-proteiineja on useita eri tyyppejä, joiden mukaan myös eri amyloidoosisairaudet on nimetty. Amyloidin kertyminen voi johtua joko kyseisten väärin laskostuneiden proteiinien liiallisesta tuotannosta, mutaatiosta proteiinia tuottavassa geenissä, mikä johtaa proteiinien virheelliseen laskostumiseen ja kertymiseen, tai virheellisestä tai epätäydellisestä solun ulkopuolisten proteiinien proteolyyttisestä hajottamisesta. Amyloidoosi voi olla joko systeeminen tai jollekin elimelle ominainen. Syyt proteiinien kertymiselle vaihtelevat, samoin oireet. Amyloidoosi luetaan harvinaisiin sairauksiin.


title: Amyloidoosi

text:
Amyloidoosit on nimetty sairaudessa kudoksiin ja elimiin kertyvän proteiinin mukaan. Tavallisimmat amyloidoosit ovat AL-, AA- ja ATTR-amyloidoosi.
Lisäksi amyloidoosit voidaan luokitella primaareiksi ja sekundääreiksi amyloidooseiksi.
Amyloidoosit voidaan luokitella myös systeemisiin ja paikallisiin amyloidooseihin.


title: Amyloidoosi

text: Eri sairauksien ja potilaiden oireiden luonne riippuu siitä, mihin kudoksiin ja mitä amyloidiproteiinia kertyy.  Sydän ja munuaiset ovat tyypillisiä kohdekudoksia. Munuaisissa amyloidin kertyminen voi aiheuttaa nefroottisen syndrooman. Sydämessä amyloidin kertyminen voi aiheuttaa sekä systolista että diastolista sydämen vajaatoimintaa. Myös sensoriset- ja autonomisen hermoston neuropatiat ovat mahdollisia. Muissa kudoksissa amyloidin kertyminen voi aiheuttaa niiden suurentumista, esimerkiksi suurentuneen kielen.


title: Amyloidoosi

text: Amyloidoosi-diagnoosi tehdään yleensä kudoksesta otettua koepalaa tutkimalla. Kudosnäytteitä värjätään eri värjäysmenetelmillä, joista hyödyllisin tähän tarkoitukseen on kongopunavärjäys. Koepala voidaan ottaa mistä tahansa elimestä, johon amyloidoosia on kertynyt, mutta systeemisissä amyloidooseissa näyte voidaan ottaa myös mahan rasvakudoksesta näytteenoton helppouden vuoksi.


title: Amyloidoosi

text: Perinnölliset amyloidoosit voidaan todeta jo ennen oireiden ilmenemistä geenitestillä.


title: Amyloidoosi

text: Hoito riippuu amyloidoosityypistä. AL-amyloidoosin hoidossa pyritään hillitsemään plasmasolujen lisääntymistä ja näin vähentämään kevytketjuproteeiinien tuotantoa. Hoitona käytetään solunsalpaajahoitoa ja mahdollisesti kantasolusiirtoa. AA-amyloidoosin hoidossa on tärkeää saadaan amyloidoosin taustalla oleva tulehdusreaktio hallintaan, jolloin amyloidoosin eteneminen voi pysähtyä. TTR-amyloidoosissa maksansiirto on parantava hoitomuoto, sillä transtyretiini-proteiinia valmistetaan maksassa.


title: Itävallan Grand Prix 2003

text: Itävallan Grand Prix 2003 oli Formula 1 -sarjan osakilpailu, joka ajettiin 18. toukokuuta 2003 A1-Ringilla Itävallassa. Kilpailun voitti Michael Schumacher, jolle voitto oli kauden kolmas. Kimi Räikkönen oli jälleen toinen ja Rubens Barrichello kolmas.


title: Itävallan Grand Prix 2003

text: Kilpailu oli pitkään viimeisin Itävallassa kilpailtu F1-kilpailu, kunnes vuonna 2014 radalla kilpailtiin jälleen Formula 1 -luokassa.


Saksan valtakunnan siviilihallinto toisen maailmansodan aikana ja myös sitä ennen 1934 tehdyn valtiosääntöuudistuksen perusteella pohjautui valtakunnanpiireihin (saksaksi "Reichsgau" erotukseksi Saksan kansallissosialistisen työväenpuolueen piireistä, saksaksi "Gau").


title: Saksan valtakunnan siviilihallinto toisen maailmansodan aikana

text: Itävalta liitettiin 1939 Saksan valtakuntaan. Siitä ei tullut autonomista valtiollista muodostelmaa, vaan se liitettiin alueittain suoraan Saksan valtakuntaan.


text: Tšekkoslovakian tultua purkautuneeksi se jakautui kolmeen osaan: Sudeettien valtakunnanpiiriin, joka saksankielisenä ja saksalaismielisenä alueensa liitettiin Saksan valtakuntaan. Slovakia julistautui itsenäiseksi ja jäljelle jääneistä entisen Tšekkoslovakian alueista muodostettiin Böömin ja Määrin protektoraatti.


text: Tämän jälkeen valtakunnanpiirit olivat:


text: Osa Puolan saksalaisalueista liitettiin kahteen Saksan valtakunnan valtakunnan piiriin, osan vei 17. syyskuuta 1939 aloittamallaan valtauksella Neuvostoliitto, joka sulautti osat ilman kansallista autonomista muodostelmaa Ukrainan sosialistiseen neuvostotasavaltaan. Lopuista Puolan alueista muodostettiin Puolan kenraalikuvernementti.


title: Hanne Staff

text: Hanne Staff (s. 3. helmikuuta 1972 Nittedal) on norjalainen suunnistaja.


title: Hanne Staff

text: Hanne Staff on voittanut suunnistuksen MM-kisoissa 12 mitalia. Ensimmäisen henkilökohtaisen maailmanmestaruutensa Staff voitti normaalimatkalla Grimstadissa 1997. Samoissa kisoissa hän sai lyhyellä matkalla pronssia. Kilpailun kuuluttaja informoi loppuviitoituksella olevaa Staffia mitalisuoritukseen vaadittavan ajan kulumisesta, minkä katsottiin auttaneen norjalaista sveitsiläisen Marie-Luce Romanensin pudottamisessa neljänneksi. Kuuluttajan puolueellisuuden vuoksi myös Romanensille annettiin pronssimitali.


title: Hanne Staff

text: Keskimatkan maailmanmestaruuden Staff voitti Tampereella 2001 ja Västeråsissa 2004 sekä viestin maailmanmestaruuden Invernessissa 1999.


title: Hanne Staff

text: Ensimmäisissä MM-kisoissaan West Pointissa 1993 Staff sai alun perin viestissä hopeaa, mutta Torunn Fosslin kärähdettyä doping-testissä Norjan joukkue hylättiin.


title: Hanne Staff

text: 36 vuoden tauon jälkeen vuonna 2000 jatketuissa EM-kisoissa Staff voitti neljä kulta- ja kaksi hopeamitalia. Maailmancupin kokonaiskilpailun hän voitti 1998 ja 2000 sekä puistosuunnistuksen maailmancupin kokonaiskilpailun 1998 ja 2002. Sekä Venlojen viestin että Tiomila-viestin hän voitti kahdesti Bækkelagets SK -seuran edustajana.


title: Hanne Staff

text: Staffin puoliso Bjørnar Valstad on suunnistuksen moninkertainen maailmanmestari.


title: Klank

text: Klank on yhdysvaltalainen industrial metal -yhtye, jonka kitaristi Daren "Klank" Diolosa perusti 1990-luvun kulttiyhtye Circle of Dustin hajottua. Diolosa oli soolokitaristi Circle of Dustissa. Klank on julkaissut kaksi albumia: "Still Suffering" ja "Numb" sekä EP:n "In Memory of..." Klank on käynyt CMJ:n Top 40 -listalla menestyskappaleellaan "Blind".


title: Klank

text: Vuonna 1994 Daren Diolosa työskenteli The Blamed -yhtyeen kanssa albumilla "21". Tämä oli hänen ensimmäinen projektinsa Circle of Dustin ulkopuolella. "21":n työstämiseen osallistuessaan Diolosa tapasi Brandon Ebelin, joka myöhemmin olisi Klankin levy-yhtiön, Tooth and Nail Recordsin johtaja.


title: Klank

text: Vuonna 1995 Klank kirjoitti levytyssopimuksen Tooth and Nail Recordsin kanssa, joka julkaisi yhtyeen ensimmäisen albumin "Still Suffering". Tällä albumilla Diolosa oli sooloartisti. Levytyssopimuksen allekirjoittaminen koitui Diolosalle kohtalokkaaksi, koska Tooth and Nail Records on valtaosaltaan kristillinen levy-yhtiö. Siitä huolimatta, että Diolosa on hengellinen, hän ei henkilökohtaisesti pitänyt Klankia kristillisenä yhtyeenä: tämä itsessään oli kiistanalaista kristillisen metallimusiikin harrastajien piireissä, koska "Still Sufferingia" jaeltiin lähinnä kristillisiin kirjakauppoihin.


title: Klank

text: "Still Suffering" esitteli hyvin synkän ja rankan industrial metal -ilmaisun. Albumin ohjelmoi ja tuotti Circle of Dustin Scott Albert, joka myöhemmin perusti sooloprojektin nimeltä Celldweller. Sanoitukset olivat hieman kiistanalaisia kristillisissä piireissä, koska ne käsittelivät avoimesti ongelmia, kuten lapsen kaltoinkohtelua ja petturuutta. Tämän tuloksena monet kristityt näkivät sanoitukset vihamielisinä. Lisäksi albumi sisälsi ääninäytteitä "Hellraiser"-elokuvista.


title: Klank

text: Kappale "Downside" oli erityisen menestyksekäs sen jälkeen, kun se julkaistiin singlenä Tooth and Nail Recordsin "Songs from the Penalty Box" -kokoelmalla. Albumi esitteli raskaampia Tooth and Nail Recordsin ja Solid State Recordsin yhtyeitä, kuten Zao, Strongarm ja muiden ryhmien, jotka tulivat kokoelman myötä suositummiksi. Suosion vuoksi Klank julkaisi uudelleen remix-versioita "Downsidesta" erillisellä EP:llä. "Downsiden" lisäksi Klank lisäsi EP:lle kappaleen "Animosity". Remixit tuotti Celldweller. "Still Sufferingin" suosion ja pahamaineisuuden vuoksi Klank pääsi esiintymään Cornerstone Festivalissa 1990-luvun puolivälissä ja lopulla kiertuekokoonpanollaan, johon kuuluivat kitaristit Mike Nicosia ja Carl Weaver sekä rumpali Eric Wilkins, jotka vaikuttivat aiemmin kristillisessä rap rock -yhtye Every Day Lifessa (EDL).


title: Klank

text: Jätetyään Tooth and Nail Recordsin Diolosa julkaisi albumin "Numb" vuonna 1999 oman levy-yhtiönsä SmokeDogg Productionsin kautta. Tuolloin Klank koostui Diolosan lisäksi neljästä muusta jäsenestä. "Numb" menestyi suhteellisen hyvin ollakseen riippumaton julkaisu. Myöhemmin Progressive Arts Media julkaisi sen uudelleen. Kappaleesta "Blind" kuvattu musiikkivideo näkyi kanadalaisella kaapelitelevisiokanava MuchMusicilla. "Numb" on hillitympi kuin sitä edeltänyt "Still Suffering": yhtye vaihtoi tyylinsä industrial metalista ilmaisuun, jota he nimittivät "dancy aggressive dark electronically influenced grooveksi". Sanoitusten sisältöä voi kuvailla päiväkirjan kappaleeksi, joka käsittelee jokapäiväisen elämän todellisuutta musiikiksi sovitettuna.


title: Klank

text: "Numbin" jälkeen Klank julkaisi vain kaksi kappaletta lisää. Vuonna 2000 Diolosa lauloi soolovokaalit AP2-yhtyeen ainoan "Suspension of Disbelief" -albumin kappaleelle "Sillhouette of Rage". Lisäksi vuonna 2000 Klank pääsi Progressive Arts Median 1980-luvun metallin kokoelma-albumille coverillaan Van Halenin "I'll Wait" -kappaleesta.


title: Klank

text: Diolosa muutti useita kertoja eri osavaltioihin julkaistuaan "Numbin". Tämän vuoksi monet yhtyeen jäsenet jättivät Klankin. Diolosan lisäksi ainoastaan kitaristi Danny Owsley jäi yhtyeeseen.


title: Klank

text: Sen jälkeen, kun yhtyeen sijainti vaihtui Farmingdalesta, New Yorkista San Joseen, Kaliforniaan toukokuussa 2001, Klank alkoi äänittää demoja uutta albumia nimeltä "Untimely Demise" varten. Kesäkuussa 2001 Diolosa ilmoitti, että yhtye oli tuottanut yli 70 demokappaletta ja että he olivat valitsemassa mitkä päätyisivät kolmannelle albumille. Syyskuun 11. päivän iskujen jälkeen Diolosa kirjoitti viestin Klankin kotisivulle, kertoen muistojaan siitä, kuinka hän kasvoi World Trade Centerin ympäristössä. Viestissä Diolosa mainitsi, että hänen ystävänsä isän ja sedän olinpaikoista ei ollut tietoa. Tämän jälkeen Klank lakkasi päivittämästä kotisivujaan eivätkä he koskaan julkaisseet "Untimely Demisea".


title: Klank

text: Toukokuussa 2002 Klank osoitti elonmerkkejä hiljaisuudessaan ja ilmoitti ihailijoilleen, että he valmistautuisivat uusittuihin kotisivuihin ja siihen, että yhtyeellä alkaisi uusi aikakausi. Todellisuudessa se jäi viimeiseksi päivitykseksi ja Klankin sivusto katosi palvelimelta alkuvuonna 2004. Muutamat entiset Klank-jäsenet perustivat vaihtoehtorockyhtyeen nimeltä 5'4". Nimi on peräisin studiosta, jossa Klank oli äänittänyt musiikkiansa. Yhtye ei koskaan julkaissut äänitteitä, lukuun ottamatta joitain kappaleita vapaalla musiikkisivusto Soundclickillä ja kappaletta "So Alive" kokoelma-albumilla nimeltä "Automata 2.0". Diolosa oli alkuperäinen vokalisti mutta hän oli mukana vain "So Alivella" ennen kuin hänen tilalleen tuli Kerry Merkle. 5'4" on sittemmin hajonnut ja Kerry Merkle on liittynyt John Wilkes Boothiin.


title: Klank

text: Kuulopuheista huolimatta Klank ei koskaan virallisesti hajonnut. 1. heinäkuuta 2007 Klank soitti ensimmäisen konserttinsa vuosiin Cornerstone Festival -tapahtumassa, Bushnellissa, Illinoisissa. Samalla kerralla yhtye julkaisi uuden EP:n "In Memory of ..."


title: Port Nelson

text: Port Nelson oli lyhytaikainen asutuskeskus Nelsonjoen suistossa Hudsoninlahden rannalla Manitobassa Kanadassa. Suurimmillaan Port Nelsonin asukasluku nousi tuhanteen henkeen. Nykyisin se on aavekaupunki.


title: Port Nelson

text: 1900-luvun alussa Kanadan hallitus päätti tarvitsevansa suuren sataman Hudsoninlahdelle, että viljan laivaus keskisestä Kanadasta maailmalle helpottuisi. Vuonna 1912 Port Nelson valittiin Hudson Bay Railwayn pohjoiseksi päätepisteeksi Churchillin sijaan. Rautatien rakentaminen oli aloitettu The Pas'ta vuonna 1910.


title: Port Nelson

text: Talvella 1912–13 Port Nelsonin alueella suoritettiin tutkimukset. Laivalaiturin ja muiden rakennusten rakennustyöt aloitettiin keväällä. Projekti joutui kuitenkin vaikeuksiin heti alusta alkaen. Materiaalipula, työvoimakiistat, myrskyt, tulipalot ja vesiliikenneonnettomuudet johtivat laajamittaisiin myöhästymisiin. Toisena suurena takaiskuna huomattiin, että laivalaituri jouduttaisiin rakentamaan kokonaan uudelleen eri paikkaan, koska Nelsonjoen virtauksen kuljettama maa-aines täytti laiturin molemmat puolet nopeasti. Sataman paikka siirrettiinkin keinotekoiselle saarelle keskemmäs jokea, ja se liitettiin mannermaahan seitsemäntoistajänteisellä ristikkosillalla. Sillan toimitti montréalilainen Dominion Bridge Company.


title: Port Nelson

text: Kun Kanada joutui mukaan ensimmäiseen maailmansotaan, työmaata kohtasi yhä pahempi materiaali- ja työvoimapula. Samalla myös poliittinen ja taloudellinen kiinnostus koko Hudsoninlahden satamaprojektia kohtaan katosi lähes kokonaan. Projektia kuitenkin jatkettiin vielä muutaman vuoden ajan, kunnes vuonna 1918 kaikki työt lopetettiin ja työmaa hylättiin. Projektia kritisoitiin voimakkaasti eräiden poliitikkojen ja jopa työnjohtajan taholta. Media kutsui koko työmaata jättiläismäiseksi haaskaukseksi.


title: Port Nelson

text: Rautatielinjaa ei koskaan rakennettu Port Nelsoniin saakka. Kiskot lepäsivät hylättyinä vuoteen 1927 saakka, kunnes Churchill valittiin uuden sataman sijoituspaikaksi, ja rautatie valmistui vuonna 1929.


title: Sippar

text:
Sippar, nykyinen "Tell Abu Habbah" oli muinaisen
Kaksoisvirtainmaan Sumerin pohjoinen kaupunki.
Se sijaitsi 60 km Babylonista pohjoiseen Eufratin itärannalla. Kaupungin sumerilainen nimitys oli "Zimbir", lintukaupunki. Kaupunki jakautui kahteen osaan, auringonjumalan ja Anunit-jumalan palvojien alueisiin. Raamatussa se tunnetaan nimellä "Sefarvaim". Jotkut tutkijat ovat arvelleet, että tämä kaupunki olisi ollut Akkadin pääkaupunki Agade eli Akkad.


title: Sininaamamesikko

text: Sininaamamesikko ("Entomyzon cyanotis") on mesikoihin kuuluva varpuslintu. Lajin nimesi John Latham 1802.


title: Sininaamamesikko

text: Linnun pituus on 26–32 cm ja paino noin 105 g, eli se on suunnilleen räkättirastaan kokoinen. Höyhenpuku on selkäpuolelta oliivinruskea ja alapuolelta valkoinen. Rinnassa on tumma pystyjuova. Niska ja päälaki ovat mustat ja naama sininen. Nokka on tukeva ja hieman kärjestään alaspäin taipunut. Sukupuolet ovat samannäköisiä. Nuori lintu muistuttaa vanhaa, mutta sen naama on kellanvihreä.


title: Sininaamamesikko

text: Lintu on äänekäs ja aloittaa laulunsa jo puoli tuntia ennen auringonnousua. Se liikkuu usein pienissä parvissa ja käyttäytyy kiukkuisesti muita eläimiä ja ihmistä kohtaan.


title: Sininaamamesikko

text: Sininaamamesikko on sukunsa ainoa laji. Lajista tunnetaan 3 alalajia: "E. c. cyanotis", "E. c. albipennis" ja "E. c. griseigularis".


title: Sininaamamesikko

text: Sininaamamesikko elää Australian pohjois- ("E. c. albipennis") ja itäosissa ("E. c. cyanotis") sekä Uuden-Guinean lounaisosissa ("E. c. griseigularis"). Lajin kanta on elinvoimainen. Eteläiset populaatiot ovat osittain muuttolintuja.


title: Sininaamamesikko

text: Avoimet ja harvat metsät, etenkin eukalyptusmetsiköt, sekä myös puutarhat, puistot ja viljeysmaiden reunaosat.


title: Sininaamamesikko

text: Maljamainen suurehko pesä on tehty puunkuoresta puun oksanhaaraan. Tavallisimmin laji kuitenkin käyttää muiden lintujen vanhoja pesiä. Useampi pari, tai parin poikaset edellisistä pesinnöistä, voi pesiä yhdessä siten, että ne vuorottelevat hautomisessa ja poikasten hoidossa. Munia on tavallisesti 2, joskus 3. Pesii usein kaksi kertaa heinä-tammikuussa. Variskäki on tavallinen sininaamamesikon pesäloinen.


title: Sininaamamesikko

text: Laji on tunnettu banaaniviljelmien tuholainen, joka syö kypsiä banaaneja. Syö kuitenkin enimmäkseen hyönteisiä ja muita pieniä selkärangattomia sekä mettä ja muita hedelmiä. Ruokaillessaan liittyy pieniksi muutaman yksilön parviksi, jotka usein ajavat muut linnut pois alueelta.


title: Larsa

text: Larsa, nykyinen "Tell as-Senkereh", ehkä Raamatun Ellasar oli muinainen kaupunki Mesopotamian, nykyisen Irakin eteläosissa. Tämä muinaisen Sumerin eteläosan kaupunki oli merkittävä poliittinen keskus Uus-Sumerin luhistuttua joskus 2000 eaa. Larsa mainitaan jo varhaisdynastisen Ur-Gurin aikoina 2800–2700 eaa. ja oli Uus-Sumerin aikoina osa Lagashin provinssia.


title: Larsa

text: Larsa itsenäistyi, kun Isinin amorilainen kuvernööri Gungunum julisti kaupungin irronneeksi Lagašista. Gungunum valtasi myös Urin, joka oli merkittävä Persianlahden kaupan keskus. Gungunumin kapinan väitetään johtuneen muun muassa siitä, että isiinin johto olisi sallinut kastelukanavien rämettyä. Larsa oli Isinin kilpailija Isin-Larsa-kaudella Sumerin hajottua, ja valtasi ajan kuluessa Isiniltä alaa. Gungunumin seuraajat Abisare ja Sumu-el pyrkivät valtaamaan Isiniltä kastelukanavien hallinnan.


title: Larsa

text: Larsasta tuli merkittävä mahti viimeistään Warad-Sinin ja varsinkin hänen seuraajansa Rim-Sinin aikoina 1822–1763 eaa, jolloin kaupunki hallitsi 15 muuta kaupunkia, muttei ehtinyt kasvaa suurvallaksi, koska nousevan mahdin Babylonian kuningas Hammurabi kukisti lopulta liittolaisensa Larsan kuninkaan.


title: Larsa

text: Larsan kuninkaat lyhyemmän kronologian mukaan. Katso myös Isin-Larsa-kausi


title: Engelbrektskyrkan

text: Engelbrektskyrkan () on kirkkorakennus Tukholman Östermalmin kaupunginosassa.


title: Engelbrektskyrkan

text: Kirkon suunnitteli arkkitehti Lars Israel Wahlman vuonna 1906 järjestetyn kilpailun pohjalta. Kirkko rakennettiin 1909–1914. Punatiilinen rakennus edustaa jugendia ja kansallisromanttista tyyliä. Kirkkoon mahtuu noin 1400 ihmistä. Sen urut ovat peräisin vuodelta 1964.


title: Engelbrektskyrkan

text: Wahlman suunnitteli myös 1911 valmistuneen seurakuntatalon.


title: Tanskan valtakunnankomissariaatti

text: Tanskan valtakunnankomissariaatti oli Saksan valloitettujen alueiden hallintoon kuuluva alue, joka käsitti Tanskan kuningaskunnan vuodesta 1943 vuoteen 1945. Tanska oli 9. huhtikuuta 1940 jouduttuaan Saksan hyökkäyksen kohteeksi säilyttänyt tavanomaisen hallinnon.


title: Tanskan valtakunnankomissariaatti

text: Päinvastoin kuin Norjassa, jossa hallitus aloitti brittiläisten ja puolalaisten kanssa sinnikkään puolustustaistelun liikekannallepanoon liittyvien epäröintien jälkeen, ja missä kuningas oli lähtenyt Isoon-Britanniaan muodostaen pakolaishallituksen, Tanskassa kuningas säilyi valtionpäämiehenä ja maassa oli tanskalainen hallitus vuoteen 1943 saakka, jolloin saksalaiset muutamien terrori-iskujen ja yleislakon vuoksi olivat päättäneet ottaa Tanskan tiukempaan hallintaansa.


title: Tanskan valtakunnankomissariaatti

text: Ennen Werner Bestin nimittämistä Tanskan valtakunnankomissaariksi Saksa hoiti muodollisesti asiansa Tanskaan protektoraattina, toisin sanoen Tanskan korkea-arvoisin saksalaisvirkamies oli Valtakunnan täysivaltainen lähettiläs (), joka oli hyväksyttänyt akkreditaationsa Tanskan kuningas Kristianilla. Ensimmäinen heistä oli Cecil von Renthe-Fink ja toinen Werner Best, josta tuli Tanskan valtakunnankomissaari.


title: Isin

text:
Isin oli muinainen kaupunki Kaksoisvirtainmaassa, nykyisessä Etelä-Irakissa.
Se oli merkittävä mahti Uus-Sumerin luhistuttua.
Kun elamilaiset hyökkäsivät Sumeriin, virkamies Ishbi-Erra nousi siellä valtaan perustaen vuoteen 1730 eaa. (lyhyen kronologian mukaan) jatkuneen Isinin dynastian.
Hän yritti joiltain osin jäljitellä Urin kolmannen dynastian kulttuuria. Ishbi-Erra löi Uriin hyökänneet elamilaiset. Tämän jälkeen Isinin dynastia kukoisti 100 vuotta. Rakennettiin suuria temppeleitä. Kauppa Persianlahdella jatkui Isinin dynastian vallitessa maata. Veden puute oli suuri ongelma Isinissä. Isinin kilpailija Larsa valtasi merenrantakaupunki Urin, myöhemmin pyhän kaupungin Nippurin ja saartoi lopulta Isinin kastelukanavat. Noin 1860 vallananastaja Enlil-bani kaappasi vallan, ja Isinin yli 150 vuotta kestänyt dynastia sammui.


title: Belgian valtakunnankomissariaatti

text: Belgian valtakunnankomissariaatti oli Saksan valloitettujen alueiden siviilihallintoon kuuluva osa, joka sai Alankomaiden tapaisen hallinnollisen aseman vasta Normandian maihinnousun jälkeen. Tätä ennen päinvastoin kuin Alankomaat, oli Belgia ollut Wehrmachtin sotilashallintoon kuuluvaa aluetta, kuten Atlantin rannikolla ovat Pohjois- ja Länsi-Ranska.


title: Belgian valtakunnankomissariaatti

text: Kansalliseksi hallinnoksi Belgian valtakunnankomissariaattiin nimitettiin flaamilais-vallonialainen valtuuskunta (saksaksi "Flämisch-Wallonischer Ausschuss") 18. heinäkuuta 1944. Sen johdossa olivat van de Wiele ja Léon Degrelle.


title: Belgian valtakunnankomissariaatti

text: Belgian saksalaiseksi valtakunnankomissaariksi tuli Kölnin Gauleiter Josef Grohé.


title: Belgian valtakunnankomissariaatti

text: Belgian kuului ennen valtakunnankomissariaatin perustamista Saksan Ranskan sotilaskäskynhaltijalle Wehrmachtin sotilashallintoon, jota johti valloituksesta helmikuuhun 1942 Otto von Stülpnagel.


title: Kauhajoen Karhu (koripallo)

text: Kauhajoen Karhu on vuonna 1910 perustettu suomalainen urheiluseura, joka on tunnettu nykyisin erityisesti koripallotoiminnastaan. Kaudella 2017–2018 Karhun edustusjoukkue pelaa kymmenettä kauttaan miesten SM-sarjassa eli Korisliigassa. Joukkueen kotikenttänä toimii Kauhajoen koulukeskuksen liikuntahalli.


title: Kauhajoen Karhu (koripallo)

text: Vuoteen 2000 asti seuran edustusjoukkue pelasi aluesarjoissa nimellä Kauhajoen Pesukarhut. Joukkueen noustua keväällä 2000 miesten koripallon I-divisioonaan vaihtui edustusjoukkueen nimi samalla seuran nimen mukaisesti Kauhajoen Karhuksi. Edustusjoukkue ehti pelata seitsemän kautta I-divisioonaa, kunnes nousi Korisliigaan kaudeksi 2007–2008. Ensimmäinen kausi liigassa päättyi runkosarjan viimeiseen sijaan ja sarjasta putoamiseen. Yhden I-divisioonassa vietetyn kauden jälkeen joukkue nousi kuitenkin heti takaisin Korisliigaan, jossa on pelannut tästä eteenpäin yhtäjaksoisesti.


title: Kauhajoen Karhu (koripallo)

text: Karhun paras sijoitus Korisliigassa on neljäs, jolle se on sijoittunut hävittyään pronssiottelun sekä kaudella 2012–2013 että kaudella 2014–2015. Runkosarjassa joukkue on sijoittunut parhaiten kausilla 2014–2015 ja 2015–2016, jolloin runkosarjasijoitus oli toinen.


title: Kauhajoen Karhu (koripallo)

text: Tunnetuimpia Karhussa pelanneita koripalloilijoita ovat olleet amerikkalaiset Eric Washington ja Jeremiah Wood sekä koripallomaajoukkueen laituri Vesa Mäkäläinen ja takamies Mikko Koivisto. Menestyneimpiä Karhun omia kasvatteja ovat olleet Pekka Lähdetniemi, Timo Hakamaa sekä Mika Rinne.


title: Kauhajoen Karhu (koripallo)

text: Kauhajoen Karhu on tehnyt elokuusta 2013 lähtien yhteistyötä Vaasan Salaman kanssa. Yhteistyö koskee aiemman miesten joukkueiden lisäksi myös junioritoimintaa ja mahdollistaa laajemman yhteistoiminnan maakunnan seurojen välillä.


title: Kauhajoen Karhu (koripallo)

text: Heinäkuussa 2017 Karhun koripallojaosto teki päätöksen, jonka mukaan edustusjoukkueen toiminta siirretään erilleen Kauhajoen Karhun toiminnasta oman yhdistyksen alle.


title: Kauhajoen Karhu (koripallo)

text: Koripalloa on pelattu Kauhajoella jo 1940-luvulta lähtien. 1960- ja 1970-lukujen aikana harjoittelu seurassa tehostui ja 1970-luvun lopulla Pesukarhut nousi Suomi-sarjaan. Heti ensimmäisenä kautenaan Suomi-sarjassa joukkue pääsi I-divisioonan karsintoihin, mutta ei kuitenkaan yltänyt sarjanousuun. 1980-luvun alussa joukkueeseen saapui sen ensimmäinen amerikkalaisvahvistus, Ron Billingslea. Pesukarhut yritti 1980-luvulla nousta I-divisioonaan joukkueella, jossa pelasivat muun muassa Pekka Lähdetniemi, Timo Hakamaa ja Alf Strömberg. Pesukarhujen nousu I-divisioonaan tapahtui lopulta vuonna 2000 joukkueella, jossa pelasivat muun muassa Greg Gibson, Eric Carr, Mika Rinne ja Antti Rantamäki. Samalla edustusjoukkueen nimi muuttui Kauhajoen Karhuksi.


title: Kauhajoen Karhu (koripallo)

text:
Ensimmäisenä kautenaan I-divisioonassa Karhu sijoittui sarjassaan kahdeksanneksi.
Kaudella 2005–06 Karhu sijoittui sarjassa kolmanneksi ja pääsi siten karsimaan paikasta Korisliigassa. Karsintasarjassa joukkue sijoittui tasapistein toiseksi sarjan voittajan Porvoon Tarmon kanssa. Joukkuiden keskinäisten ottelujen yhteenlasketun korieron perusteella Tarmo sai kuitenkin niukasti pidettyä paikkansa Korisliigassa. Kauteen 2006–07 Karhu lähti kovin odotuksin. Tavoitteena oli sarjan voiton myötä suora nousu Korisliigaan. Kauden viimeisessä pelissä joukkue kaatoikin koko kauden sarjaa hallinneen Turun NMKY:n selvästi ja varmisti siten sarjanousun pääsarjatasolle.


title: Kauhajoen Karhu (koripallo)

text: Kaudelle 2007–2008 Karhun kotimainen pelaajarunko vahvistui Yhdysvalloissa yliopisto-opiskelunsa päättäneellä Olli Ahvenniemellä sekä nuorten maajoukkuelaiturilla Kwamena Bracella. Lisäksi joukkue lähti kauteen kolmella uudella ulkomaalaisvahvistuksella.


title: Kauhajoen Karhu (koripallo)

text: Runkosarja käynnistyi Karhun osalta kotiottelulla helsinkiläisiä Torpan Poikia vastaan. Ottelu oli luonnollisesti samalla myös Karhun seurahistorian ensimmäinen miesten SM-sarjan koripallo-ottelu. ToPo otti ottelun hallintaansa heti alkuvaiheessa ja vei voiton nimiinsä lopulta 12 pisteen erolla. Pääsarjatason ensimmäiseen voittoon Karhu ylsi Kotkassa, jossa kauden viidennessä ottelussa vastaan asettunut KTP-Basket kaatui lukemin 77–93.


title: Kauhajoen Karhu (koripallo)

text: Tammikuun lopussa kahdeksan ottelun tappioputkessa ja sarjan viimeisellä sijalla ollut Karhu sai riveihinsä todella kokeneen pelaajan. Joukkueeseen liittyi aluksi kuukauden, ja lopulta koko loppukauden mittaisella vuokrasopimuksella Tampereen Pyrinnöstä NBA:ssakin pelannut Eric Washington. Washingtonin avulla joukkue onnistui voittamaan jäljellä olleista 16 runkosarjan ottelusta kuusi, mutta tappio kauden viimeisessä ottelussa Team Componentalle merkitsi Karhulle putoamista takaisin koripallon I-divisioonaan.


title: Kauhajoen Karhu (koripallo)

text: Kaudeksi 2008–2009 joukkueen runko uudistui lähes täysin. Joukkueen tähtipelaaja Eric Washington kuitenkin jatkoi kokoonpanossa, ja joukkuetta ryhdyttiin kokoamaan hänen ympärilleen. Edelliskauden runkopelaajista joukkueessa Washingtonin lisäksi Karhussa jatkoi ainoastaan Kwamena Brace. Nimekkäimpiä uusia kotimaisia olivat Islannin pääsarjasta Kauhajoelle siirtynyt Roni Leimu, sekä usean vuoden Korisliigassa pelannut Lasse Hintsala. Lisäksi joukkueen takamieheksi liittyi jo kertaalleen Karhua Korisliigaan nostamassa ollut amerikkalaispelaaja Maurice Horton. Kauden aikana Karhu voitti pelaamistaan otteluista 17 ja kauden päätteeksi nousi suoraan takaisin Korisliigaan.


title: Kauhajoen Karhu (koripallo)

text: Kaudella 2009-2010 Karhu voitti pelaamistaan 44 ottelusta 14 ja sijoittui Korisliigan runkosarjassa sijalle 10. Täten seura vältti putoamisen, mutta ei päässyt mukaan play off-otteluihin. Kauden 2010-2011 aikana joukkue paransi otteitaan voittaen 44 ottelusta puolet, eli 22. Runkosarjan jälkeen Karhun sijoitus oli kahdeksas, mikä oikeutti myös paikkaan play offeissa. Joukkue kuitenkin hävisi heti ensimmäisen kierroksen vastustajalleen KTP-Basketille otteluvoitoin 3-0. Kauden 2011-2012 aikana Karhu voitti pelaamistaan otteluista 23 ja sijoittui runkosarjassa neljänneksi. Pudotuspelien ensimmäisellä kierroksella joukkue sai vastaansa Torpan Pojat, joka oli parempi otteluvoitoin 1-3. Kauden 2012-2013 runkosarjassa Karhu voitti kaikkiaan 27 ottelua ollen lopulta runkosarjan viides. Puolivälierissä joukkue voitti Tampereen Pyrinnön otteluvoitoin 1-3. Välierissä Karhu kuitenkin joutui taipumaan mestaruuteen asti yltäneelle Nilan Bisonsille otteluvoitoin 3-1. Lopputuloksena kuitenkin Kauhajoen Karhun kautta aikojen paras liigasijoitus, neljäs, kun pronssiottelu päättyi Joensuun Katajan voittoon 81-59 lukemin.


title: Kauhajoen Karhu (koripallo)

text: Eric Washington – Karhun historian ensimmäinen, ja toistaiseksi ainoa NBA-pelaaja siirtyi Karhun Korisliiga-joukkueeseen kesken kauden 2007–2008. Hän pelasi Karhussa myös kauden 2008–2009, jolloin joukkue pelasi koripallon I-divisioonaa. 104 NBA-ottelun lisäksi Washingtonilla on pelikokemusta Euroopan tasokkaimmista pääsarjoista, kuten Kreikan A1 Ethnikistä sekä Italian Serie A:sta.


title: Kauhajoen Karhu (koripallo)

text: Korisliigan SM-finaalien paras pelaaja


title: Kauhajoen Karhu (koripallo)

text: Korisliigan vuoden puolustuspelaaja


title: Kauhajoen Karhu (koripallo)

text: Korisliigan vuoden kehittynein pelaaja


title: Kauhajoen Karhu (koripallo)

text: Korisliigan vuoden valmentaja


title: Kauhajoen Karhu (koripallo)

text:
Vuoden I-divisioonapelaaja
Kauhajoen Karhun miesten edustusjoukkueen tilastohistorian kymmenen parasta Suomen pääsarjan runkosarjassa. Lihavoidut pelaajat ovat pelanneet Karhussa kaudella 2017–2018.


title: Kauhajoen Karhu (koripallo)

text: "Tilastot päivitetty kauden 2017–2018 runkosarjan päätyttyä."


title: Kurajärvi

text: Kurajärvi voi tarkoittaa seuraavia maantieteellisiä kohteita:


title: Joe Satriani (EP)

text: Joe Satriani on kitaristi Joe Satrianin EP-levy vuodelta 1984. Se on Satrianin ensimmäinen julkaisu sooloartistina ja soitettu kokonaan kitaralla.


title: Joe Satriani (EP)

text: EP äänitettiin Satrianin toimiessa kitaransoiton opettajana Berkeleyssä Kaliforniassa. Hän julkaisi EP:n rajoitettuna painoksena omalla Rubina-levymerkillään, jonka hän nimesi vaimonsa mukaan. EP:n ilmestymisen jälkeen Satriani maksoi studiolle ennakkoon noin 4 000 dollaria ja päätti tuottaa kokonaisen albumin, johon sisältyisivät myös rummut ja basso. Albumin nauhoituksen aikana hän solmi sopimuksen Relativity Recordsin kanssa, joka julkaisi hänen ensimmäisen täyspitkän albuminsa "Not of This Earth" vuonna 1986.


title: Joe Satriani (EP)

text: EP:n kappaleet 2–5 julkaistiin uudestaan muita harvinaisuuksia ja liveäänityksiä kokoavalla "Time Machine" -albumilla vuonna 1993.


title: Rafael Moneo

text: José Rafael Moneo Vallés (s. 9. toukokuuta 1937, Tudela) on espanjalainen arkkitehti. Hän valmistui "Escuela Técnica Superior de Arquitectura de Madridista" vuonna 1961.


title: Rafael Moneo

text: Moneo on yksi kansainvälisesti tunnetuimmista espanjalaisista arkkitehdeista. Hänelle on myönnetty muun muassa seuraavat palkinnot: vuonna 1993 Rolf Schockin palkinto, vuonna 1996 Pritzker-palkinto, vuonna 2001 Mies van der Rohe -palkinto ja vuonna 2015 Espanjan valtion Premio Nacional de Arquitectura de España.


title: Rafael Moneo

text: Moneon tunnetuimpiin töihin kuuluvat Roomalaisen taiteen kansallismuseo Méridassa, Atochan rautatieaseman laajennus Madridissa, auditorio- ja kongressikeskus Kursaal San Sebastiánissa, Museo del Pradon laajennusosa Madridissa sekä Cathedral of Our Lady of the Angels Los Angelesissa.


title: Rafael Moneo

text: Rafael Moneo ja Enrique de Teresa vastasivat Tieteen museon (Museo de la Ciencia) suunnittelusta Valladolidiin yhdessä Francisco Romeron ja Juan José Echevarrían kanssa.


title: Kurajärvi (Hailuoto)

text: Kurajärvi on pieni lampi Hailuodossa Järventakustan kylän pohjoisreunalla retkeilyreitin varrella.


title: Kurajärvi (Hailuoto)

text: Järveä kuivatettiin 1930-luvulla, mutta kuivatusuoman tukkeuduttua järven vedenpinta palautui hitaasti entiselleen. Suoritettaessa laajoja suo-ojituksia 1980–1990-lukujen vaihteessa järvi oli tarkoitus jättää luonnontilaiseksi. Laskuojan suulle rakennettu lietepato esti myös kalojen nousun kutemaan järveen. Keväällä 1991 vesi kuitenkin kulutti tien padon ohitse. Seuraavana vuonna järveen siirrettiin kaloja harrastusmielessä.


title: Kurajärvi (Hailuoto)

text: Vuonna 1993 järven pinta oli laskenut jo kymmeniä senttejä, paljastaen pohjakivikkoa joka oli ollut veden peitossa kuivinakin kesinä. Laskuojan penkkoja jouduttiin tukemaan kymmenillä kivikuormilla vuonna 1994 sortumisen estämiseksi ja poisvirtauksen hidastamiseksi. Siitä huolimatta järvi valui tyhjiin vuoden 1994 aikana, ja oli kuivana vuoden 1996 loppuun saakka.


title: Stephen Kunda

text: Stephen Kunda (s. 17. elokuuta 1984) on sambialainen jalkapalloilija, pelipaikaltaan puolustaja ja myös puolustava keskikenttäpelaaja. Seuratasolla hän edusti viimeksi Rovaniemen Palloseuraa. Kunda tuli Rovaniemelle talvella 2007 Chanda Mwaban, Chileshe Chibwen ja Derik Sailetin kanssa antamaan näyttöjä. Muutaman testipelin jälkeen RoPS solmi Kundan kanssa viisivuotisen sopimuksen (3+2). Kunda on pelannut aiemmin kotimaansa pääsarjassa Power Dynamoissa. Hän on tunnettu erittäin varmaotteisena ja tyylikkäänä pelaajana, joka ei tee paljoa virheitä. Kunda on pelannut myös maansa alle 23-vuotiaiden maajoukkueessa. Kauden 2007 päätyttyä RoPS jatkoi Kundan sopimusta kauteen 2012 asti.


title: Stephen Kunda

text: 2. elokuuta 2008 Kunda valittiin Veikkausliigan heinäkuun tähdistöjoukkueeseen puolustajaksi. 15. marraskuuta 2008 RoPS ilmoitti Kundan liittyneen loppukaudeksi lainalle sambialaiseen Power Dynamos -joukkueeseen, myös Chanda Mwaba liittyi loppukaudeksi lainalle kitweläisseuraan.


title: Stephen Kunda

text: Kaudella 2010 Kunda pelasi osan kautta puolustavana keskikenttämiehenä, kun keskuspuolustajina pelasivat Etchu Tabe ja Jarkko Lahdenmäki. Kunda ja kahdeksan muuta pelaajaa sai potkut Rovaniemen Palloseurasta keväällä 2011 vedonlyöntiskandaalin vuoksi.


title: Fancy

text: Fancy (s. Manfred Alois Perilano, 7. heinäkuuta 1946) on saksalainen eurodiskomusiikkia laulanut artisti, joka oli suosiossa 1980-luvun puolivälin jälkeen muutamia vuosia. Fancy toimi myös iskelmäartistina nimellä Tess Teiges. Fancyn todellinen läpimurtokappale oli megahitti ”Slice Me Nice” vuonna 1984. Tunnettuja Fancyn kappaleita ovat myös ”Chinese Eyes” ja ”Lady of Ice”. Fancyn menestyskappaleita ovat myös ”Bolero (Hold Me In Your Arms Again)” ja ”Flames of Love”.


title: Fancy

text: Hittejä ovat myös ”Bride In Black”, ”C'est La Vie”, ”Running Man” ja ”My Emotional Way”.


title: Fancy

text:
Monet menestyskappaleista on tehty yhteistyössä manageri Anthony Monnin kanssa. Myös Bobby Orlando on tuottanut Fancyn lauluja. Fancy on tehnyt yhteistyötä monien muiden artistien kanssa, muun muassa salanimellä Tess tai Ric Tess.
Fancy on ollut kiinnostunut astrologiasta ja esoteerisista asioista.


title: Micro Maniacs

text: Micro Maniacs on PlayStation-peli, jossa juostaan pienillä olioilla kilpaa. Pelissä on alussa kahdeksan pelihahmoa. Pelihahmoja voi saada lisää, jos edistyy yksinpelissä. Jokaisella pelihahmolla on kaksi asetta, joita he voivat käyttää hidastaakseen muita.


title: Stefano Garzelli

text: Stefano Garzelli (s. 16. heinäkuuta 1973 Varese) on italialainen maantiepyöräilijä, joka kilpaili ammattilaisena 1997–2013. Monipuolisena ajajana tunnettu Garzelli oli hyvä niin aika-ajoissa, vuorietapeilla kuin loppukireissäkin. Hän voitti vuonna 2000 Italian ympäriajon ohitettuaan Francesco Casagranden viimeisellä aika-ajoetapilla. Vuoden 2002 Liège-Bastogne-Liègessä hän auttoi tallitoverinsa Paolo Bettinin voittoon sijoittuen itse toiseksi. Saman vuoden Italian ympäriajossa hän jäi kiinni probenecidin käytöstä. Vuonna 2003 hän palasi huipulle sijoittumalla Giro d'Italiassa toiseksi Gilberto Simonin jälkeen.


title: Pitkäkankaan koulu

text: Pitkäkankaan koulu on Oulussa Oulunsalon kaupunginosassa, Pitkäkankaan asuinalueella sijaitseva yhtenäisperuskoulu. Koulua on rakennettu vuosien 1981–1985 välillä, ja sen on suunnittelut Heikki Taskinen. Koulussa annetaan esiopetusta sekä perusopetusta luokka-asteille 1–9. Oppilaita koulussa on yli 800 ja se on Oulun peruskouluista suurin. Rehtorina toimii Seppo Pasanen.


title: Pitkäkankaan koulu

text: Koulussa toimii vanhempaintoimikunta.


title: Pitkäkankaan koulu

text:
Pitkäkankaan koulukeskus on rakennettu useassa vaiheessa. Vuonna 1983 valmistui Oulunsalon yläaste, jonka suunnitteli koulusuunnittelijana tunnettu arkkitehti Heikki Taskinen ja hänen toimistossaan suunnitteluprojektia johtanut arkkitehti Martti Karsikas. Vuonna 1985 koulua laajennettiin siipirakennuksella, johon sijoitettiin ala-aste. Ala-asteen nimeksi tuli Pitkäkankaan koulu. Vuosina 1996─2009 koulukeskukseen tehtiin peruskorjaus sekä opetus- ja erityistilojen laajennus- ja muutostöitä, joiden suunnittelijana oli Arkkitehtitoimisto Karsikas.
Kaksikerroksinen koulu luetaan tärkeäksi osaksi Oulunsalon rakennuskantaa ja se on yksi suomalaisen arkkitehtuurin niin sanotun Oulun koulun merkkirakennuksista.


title: Pitkäkankaan koulu

text: Aiemmin vain ala-asteena toimineesta Pitkäkankaan koulusta ja Oulunsalon yläasteesta muodostettiin vuonna 2012 yhtenäisperuskoulu, jonka nimeksi tuli Pitkäkankaan koulu.


title: Västanfjärdin kirkko

text: Västanfjärdin kirkko voi viitata kahteen Västanfjärdissa sijaitsevaan kirkkoon:


title: Greg Gibson

text: Greg Gibson (s. 15. maaliskuuta 1969 Siler City, Pohjois-Carolina) on yhdysvaltalainen koripallovalmentaja ja kilpauransa päättänyt koripalloilija. Gibson valittiin vuonna 2012 Korisliigan vuoden valmentajaksi, ja hän on voittanut päävalmentajana kolme miesten Suomen mestaruutta ja yhteensä neljä miesten SM-mitalia.


title: Greg Gibson

text: Gibson toimii belgialaisen Limburg Unitedin päävalmentajana.


title: Greg Gibson

text: Gibson valmistui Etelä-Carolinan yliopistosta 1992 ja oli aikoinaan koulunsa kaikkien aikojen paras pistemies. Hänen pelinumeronsa 30 on "jäädytetty" yliopiston seinälle. Valmistumisen jälkeen hän pelasi muun muassa kuusi vuotta Australian CBA-sarjaa ja kauden Malesiassa.


title: Greg Gibson

text: Uransa Suomessa hän aloitti vuoden 1999 keväällä Kauhajoen Pesukarhujen II-divisioonajoukkueessa. Seuraavana vuonna hän saapui jälleen alkukeväästä vahvistamaan Kauhajokea, jonka kausi päättyi huhtikuussa nousuun I-divisioonaan. Gibson oli yksi nousun pääarkkitehdeista. Hän pelasi Kauhajoen Karhussa myös seuran historian ensimmäisen I-divisioonakauden 2000–2001.


title: Greg Gibson

text: Pelaajauransa jälkeen Gibson siirtyi valmennustehtäviin Kauhajoen Karhuun kaudeksi 2003–2004, josta lähtien hän toimi joukkueen päävalmentajana. Kauden 2006–2007 päätteeksi Gibson johdatti joukkueen I-divisioonan voittoon ja suoraan nousuun Korisliigaan. Seura putosi korisliigakautensa päätteeksi takaisin I-divisioonaan mutta nousi uudelleen pääsarjaan kaudeksi 2009–2010. Toinen korisliigakausi ei alkanut hyvin ja lopulta Gibson erotettiin päävalmentajan paikalta ja hänen tilalleen valmentajaksi valittiin Timo Hakamaa.


title: Greg Gibson

text: Vuosina 2010–2016 Gibson valmensi Loimaan Korikonkareita (myöh. Bisons), joka hänen johdollaan nousi Korisliigaan. Korisliigan lisäksi EuroCupissa ja VTB-liigassa pelannut Loimaa saavutti Gibsonin päävalmentajakaudella Suomen mestaruudet vuosina 2012 ja 2013, ja keväällä 2012 Gibson valittiin Korisliigan vuoden valmentajaksi.


title: Greg Gibson

text: Kesäkuussa 2016 Gibson siirtyi Joensuun Katajan päävalmentajaksi kaksivuotisella sopimuksella, johon sisältyi ulkomaille siirtymisen ensimmäisen kauden jälkeen mahdollistanut optio. Kataja oli yrittänyt saada Gibsonia seuraan aikaisemmin sekä valmentajana että jo pelaajana. Gibson luotsasi Katajan kaudella 2016–2017 Korisliigan loppuotteluun, jossa joensuulaisseura voitti Salon Vilppaan otteluvoitoin 4-2. Gibsonille Suomen mestaruus oli valmennusuran kolmas, Katajalle seuran historian toinen. Kataja menestyi Gibsonin johdolla myös eurokentillä. Kaudella 2017–2018 loukkaantumisista kärsinyt Kataja jäi Gibsonin johdolla puolivälieriin, joissa BC Nokia oli parempi otteluvoitoin 3-0. Huhtikuun lopussa 2017 Kataja Basket kertoi, että Gibson käyttää sopimuksensa purkuoptiota. Hän jättää Suomen 19 vuoden jälkeen ja siirtyy valmentamaan Belgian pääsarjaan Limburg Unitedin joukkueeseen.


title: Warren Landing

text: Warren Landing (myös "Warren's Landing") on pieni asutuskeskus Winnipegjärven pohjoisosassa Nelsonjoen luusuassa Manitobassa Kanadassa. Asutuskeskus sijaitsee Mossy Pointin itäisimmässä kärjessä. Asutuskeskus on lähes kokonaan vesiliikenteen sekä vesitasoin hoidettavan lentoliikenteen varassa, sillä siellä ei ole lentokenttää eikä sinne ei ole kiinteää tieyhteyttä, ainoastaan talvitie Grand Rapidsin kylän suunnalta. Lähin toinen asutuskeskus on Norway House Nelsonjoen itärannalla noin 30 kilometrin päässä pohjoiseen.


title: Warren Landing

text: Warren Landing sai nimensä vuonna 1815 Hudson's Bay Companyn työntekijän John Warrenin mukaan. Warren menehtyi Redjoen taisteluissa saamiinsa vammoihin ja haudattiin sotilaallisin kunnianosoituksin. Kylä tunnettiin myös sijaintinsa mukaan nimellä Mossy Point, siellä sijaitsi Winnipegjärven suurin kalastusasema, ja se oli useiden järvellä liikennöineiden höyryveneiden reitin pohjoisin päätepiste.


title: Warren Landing

text: Warren Landingissä sijainnut Dominion Fish Companyn kalasatama tuhoutui lähes täydellisesti tulipalossa 9. elokuuta 1908. Palo oli saanut alkunsa laituriin kiinnitetyltä SS "Premieriltä", ja se tuhosi kalasataman kaikki rakennukset yhtä lukuun ottamatta.


title: Notkeanäkinruoho

text: Notkeanäkinruoho ("Najas flexilis") on yksivuotinen, Pohjois-Amerikassa ja Euroopassa esiintyvä makeanveden vesikasvi. Suomessa laji on erittäin harvinainen ja rauhoitettu. Notkeanäkinruoho kuuluu Euroopan unionin luontodirektiivin mukaisesti suojeltaviin lajeihin.


title: Notkeanäkinruoho

text: Notkeanäkinruoho on hento, 10–20 cm korkeaksi kasvava uposlehtinen kasvi. Sen varsi haaroo voimakkaasti, parisenttiset lehdet ovat korvakkeettomat, kapeat, lankamaiset ja veltot. Kukat ovat hyvin pienet. Samassa kasvissa on sekä koiras- että naaraspuolisia kukkia. Naaraskukasta kehittyy soikea noin kolmemillinen pähkylähedelmä.


title: Notkeanäkinruoho

text: Lajia muistuttaa läheisesti samoilla kasvupaikoilla esiintyvä hentonäkinruoho ("N. tenuissima"), mutta sen lehdet ovat notkeanäkinruohoa kapeammat ja jäykemmät sekä korvakkeelliset.


title: Notkeanäkinruoho

text: Notkeanäkinruoho on yleinen Pohjois-Amerikassa, erityisesti Suurten järvien ympäristössä ja mantereen itärannikolla. Euroopassa laji on harvinainen, mutta sitä tavataan laajalta alueelta Britteinsaarilta Keski-Eurooppaan, Pohjoismaihin ja Baltiaan. Suomesta notkeanäkinruoho tunnetaan varmasti vain puolenkymmenestä järvestä muun muassa Hollolasta, Asikkalasta, Parikkalasta, Kiteeltä ja Liperistä. Jääkauden jälkeisenä lämpökautena laji oli paljon nykyistä yleisempi ja sitä tavattiin koko Suomessa.


title: Notkeanäkinruoho

text: Notkeanäkinruoho kasvaa vain puhtaissa, neutraalivetisissä järvissä, joissa yleensä on paljon lähteitä. Laji kasvaa 10–150 cm:n syvyydessä, joskus jopa yli 2,5 metrissä. Kasvustot ovat useimmiten ruovikon ulkopuolella alueilla, joissa pohja on liejuista savea tai hiekkaa. Notkeanäkiruohon kasvupaikkojen suurimpia uhkia ovat veden laadun muutokset.


title: Chzo Mythos

text: Chzo Mythos on Ben "Yathzee" Croshawn luoman neliosaisen kauhuseikkailupelisarjan nimi. Pelit ovat julkaisujärjestyksessä: "5 Days A Stranger", "7 Days A Skeptic", "Trilby's Notes", "6 Days A Sacrifice". Pelit on tehty Adventure Game Studio -ohjelmalla. Yahtzee on itse käsikirjoittanut ja tehnyt grafiikat pelisarjan peleihin. Musiikit hän on hankkinut Rpg Makerista. Trilby's Notes ja 6 Days A Sacrifice ovat poikkeuksia, sillä niiden musiikit on säveltänyt Mark "m0ds" Lovegrove.


title: Chzo Mythos

text: Sarjaa on myös kutsuttu DeFoe -sarjaksi, Trilby -sarjaksi, sekä X Days a Sauerkrautiksi. Kommenttiraita 6 Days A Sacrifisen keräilyversiossa varmistaa, että Chzo Mythos on Yahtzeen antama virallinen nimi sarjalle.


title: Chzo Mythos

text:
Trilby on pelisarjan keskeisin henkilö. Hän on murtovaras (tarkennettuna herrasmiesvaras), jonka oikean nimen Yahtzee kertoi olevan Malcolm 7 Days a Skepticin erikoisversion kommenttiraidalla. Trilby ja Malcolm Somerset ovat kuitenkin täysin eri henkilöt. Trilby -nimi tulee hänen trilby -hatustaan, joka hänellä on aina päällään. Trilby esiintyy jollain tavalla jokaisessa sarjan pelissä. Hänellä pelataan kuitenkin vain 5 Days a Strangerissa ja Trilby's Notesissa. Trilbyllä pelataan myös toiseen pelisarjaan kuuluvassa The Art Of Theftissä. Trilbyn osa Order of the Blessed Agoniesin legendassa on The Guide, eli Opas. Hänen tehtävänään olisi auttaa Chzo Technologyn maailmaan.
Trilby on hiljainen, viisas, ketterä, hyväkuntoinen herrasmiesvaras jonka kiinnisaaminen on ollut poliiseille aina hyvin vaikeaa.
Trilbyllä on tummat kiharat hiukset ja siniset silmät.
Trilby on käyttäytymis tavoiltaan hyvin herrasmiesmäinen.
Hän pukeutuu aina siististi, osaa itsehillinnän eikä satuta ketään ilman hyvää syytä.


title: Chzo Mythos

text:
Trilbyllä on aina mukanaan sateenvarjo tai kävelykeppi johon on piilotettu sähkölamautin ja koukkuvaijeri.
Trilbyllä on myös aina solmio johon hän on piilottanut ylimääräisen tiirikan.


title: Chzo Mythos

text:
Trilby luottaa omiin murtovarastaitoihinsa.
Hän jopa tahalleen vaikeuttaa omia murtautumiskeikkojaan, jotteivat ne olisi liian helppoja ja tylsiä.
Esimerkiksi Art Of The Theftissä Trilbylle voi pukea päälle Lazy Sunday nimisen juhlapuvun jonka avulla vartijat ja turvakamerat huomaavat Trilbyn paljon helpommin kuin normaalisti.


title: Chzo Mythos

text:
Trilby on kotoisin Englannista, mutta muutti Amerikkaan Art Of The Teftissä, päästääkseen isompiin murtovaraskeikkoihin.
Siellä eräs salainen järjestö yritti aivopestä Trilbyä omalle puolelleen, mutta epäonnistuivat pahemman kerran Trilbyn päästyä heistä jäljille.
Tämän jälkeen Trilby onnistui varastamaan heiltä arvoesineitä.
Tämän kuulessaan salajärjestö suuttui ja yritti eliminoida Trilbyn, mutta vahingossa räjäyttivät oman pääkonttorinsa, jonka jälkeen tästä järjestöstä ei ole enää kuulunut sen kummemmin.


title: Chzo Mythos

text:
Viisi vuotta äskeisen jälkeen Trilby sai viestin eräässä kartanossa sijaitsevasta aarteesta, jonka Trilby voisi varastaa.
Trilbyn mentyä kartanoon hän huomasikin olevansa siellä lukittuna viiden muun ihmisen kanssa.
Trilby alkaa tutkia kartanoa läpikotaisin kunnes huomaa että kartano on kirottu ja sieltä pois pääseminen osoittautuu mahdottomaksi.
Trilby myös huomaa paikoin että kartanossa piileskelee kylmäverinen murhaaja.


title: Chzo Mythos

text:
John DeFoe on pelisarjan toinen antagonisti.
John DeFoe on Roderick -ja Belinda DeFoen epämuodostunut poika. Nimeä hänelle ei koskaan annettu, mutta häntä kutsutaan Johniksi (katso: Matti Meikäläinen). John on sarjan toinen päävihollinen, joka pitää yllään hitsarinaamiota ja essua. Aseenaan hänellä on suuri viidakkoveitsi. Hän esiintyy sarjan jokaisessa pelissä, tosin Trilby's Notesissa hänet näkee vain Trilbyn hallusinaatioissa. Kaikki, jotka koskettavat puista epäjumalankuvaa paljain käsin, joutuvat John DeFoen hengen riivaamiksi. Order of the Blessed Agoniesin legendassa Johnin osa on The Bridgekeeper, eli Sillanvartija. Jos Sillanvartijan Mieli, Keho, ja Sielu tuhotaan, kipujumala Chzo pääsee Technologyn maailmaan hallitsemaan ihmiskuntaa.
John DeFoe kävelee usein hyvin hitaasti ja hänen ainut lainauksensa on: "Father, why?" ("isä, miksi?), joka liittynee siihen kun hänen isänsä murhasi hänet.


title: Chzo Mythos

text:
Tall Man on pelisarjan pää antagonisti.
Tall Man on nimensä mukaisesti todella pitkä ja laiha mies, jolla on valkoiset kasvot. Alun perin hän oli ihminen nimeltään Cabadath, mutta yritettyään kutsua Chzo Technologyn maailmaan, Chzo vei hänet mukanaan Magickin maailmaan ja Cabadath muuttui Lichiksi nimeltään Tall Man (monet silti kutsuvat häntä nimellä Cabadath). Hänen sielunsa jäi suureen puuhun, josta myöhemmin veistettiin myös Roderick DeFoen haltuun joutunut epäjumalankuva. Tall Manilla on myös muita nimiä. Order of the Blessed Agonies kutsuu häntä Prinssiksi (The Prince). Prinssin tehtävä on palvella kipujumala Chzota tämän oikeana kätenä, ja tuoda hänen tahtonsa Technologyn väelle, koska Chzo ei tähän itse pysty. Tall Man vainoaa erityisesti ihmisiä, jotka liittyvät tavalla tai toisella puuhun, jossa hänen sielunsa on. Hänen aseenaan on omituinen sauva, jonka päässä on neljä terää. Kun Tall Man sai tietää Chzon aikeista korvata hänet, hän yritti estää sen, mutta epäonnistui. Sarjan viimeisen osan lopussa nähtävä Theodoren hirviömuoto kutsuu Tall Mania Ylimieliseksi Mieheksi (The Arrogant Man). Sarjan lopussa Prinssin titteli siirtyy Theodorelle Tall Manin kuoltua.


title: Chzo Mythos

text:
Tall Man on hyvin yliluonnollinen olento ja liikkuu usein salamannopeasti paikasta toiseen.
Tall Manin murhaamistyyli on erityisen verinen ja hän usein "leikkii" tappamillaan ruumiilla.
Hän aiheuttaa myös paljon hallusinaatioita, jonka uhrit siirtyvät normaalista modernista maailmasta väliaikaisesti Chzo kipujumalan "Pimeään maailmaan".


title: Chzo Mythos

text: Tall Man nähdään vain sarjan kahdessa viimeisessä osassa.